text:
IBYIYUMVO BY'ABABYEYI : IPFUNDO KU BUZIMA BWO MU MUTWE BW'URUBYARO RWABO
Ababyeyi ni inyenyeri zimurikira abana babo, bityo rero imyitwarire yabo isobanurira abana babo niba ibintu bimeze neza cyangwa niba atari amahoro
Ibyiyumvo byawe nk’umubyeyi ni ipfundo rikomeye ku myitwarire y’umwana wawe, n’uburyo wakira uko akwitwaraho.
Mu gihe wiyumva unaniwe, ufite umujagararo, uhangayitse cyangwa se urakariye ikintu runaka, birashoboka cyane ko ushobora kurakarira urubyaro rwawe kurushaho ku gakosa gato rwagwamo muri ibyo bihe.
Akenshi umubyeyi yisanga ari kwihimura ibimuremereye ku mwana we!
Mu gihe ibyiyumvo by’umubyeyi bihindagurika, abana biyumva nta mutekano bafite kandi bagahangayika.
Mu gihe umubyeyi yirengagije agakosa k’umwana umunsi umwe, ariko undi munsi umwana agakoze kakamurakaza cyane, bituma umwana agwa mu gihirahiro. Iyo umubyeyi akankamiye umwana we kubera ko umubyeyi afite ibindi bimuhangayitse, umwana agira umujinya, kuko atekereza ko abwiwe nabi kandi arengana.
Mu gihe umubyeyi ahorana uburakari n’umunabi, abana bumva bugarijwe n’icyago kandi bagakuka umutima.
Ni ingenzi cyane ko ababyeyi baha agaciro ibyiyumvo byabo bwite. Bakwiriye kwirinda ko niba bumva bafite umunabi, wakwadukira n’abana babo.
Ni ngombwa ko ababyeyi bagerageza gusinzira bihagije, ndetse no kurya indyo yuzuye: ibi bibagaruramo intege zo guhangana n’ingorane zikomoka ku nshingano za kibyeyi. Niba akenshi wisanga urakaye, ubabaye, uhangayitse cyangwa ufite umujagararo, ugomba kugana abajyanama b’ubuzima bwo mu mutwe cyangwa undi wagufasha mu bujyanama.
Ni ingenzi cyane kubonera umuti ibibazo byawe mu buryo bukubaka, kugira ngo ingaruka zabyo zitangiriza urubyaro rwawe.
Bigenda bite kugira ngo ibyiyumvo by’umubyeyi byadukire n’urubyaro rwe? Ni mpamvu ki ibikorwa byacu bigomba kurangwa n’amakenga?
- Mu gihe umubyeyi akunze kurangwa n’ibyiyumvo njyasi, bigira ingaruka ku rubyaro rwe mu buryo bw’ibyiyumvo ndetse no mu buryo bw’imikurire mu myitwarire.
- Ubushakashatsi bwagaragaje ko ubuzima bwo mu mutwe bw’umubyeyi w’umugabo bugira uruhare runini ku buzima bw’abana kurusha urwo ubwa nyina bubagiraho[1].
Abana bagirwaho ingaruka n’ibyiyumvo by’ababyeyi babo mu buryo bworoshye cyane.
Mu gihe umwana abona ko umubyeyi we afite umujagararo, ananiwe, arakaye cyangwa ahangayitse, nta kindi yabikoraho uretse nawe kwinjirirwa n’ibyo byiyumvo.
Mu gihe iyo myitwarire ikomeje kwigaragaza, itangira kumunga imikurire mu byiyumvo n’imyumvire by’umwana. Nibwo ababyeyi batangira kubona ko abana babo batabisanzuraho, cyangwa se babihunza batifuza kumarana igihe nabo. Batangira guseta ibirenge mu kubaganiriza ku bibazo bibabangamiye, cyangwa se bagatangira kujya bigunga mu rugo. Ibi ni ukuri -cyane cyane ku bana bakiri bato- babona ababyeyi babo nk’icyitegererezo kandi bakagerageza kwigana imyitwarire yabo.
Birumvikana rero ko mu gihe umubyeyi arangwa no kugaragaza ibyiyumvo bibi, bizototera urubyaro rwabo, mu gihe batanabicyeka.
Abana bazakubitana n’ibyo byiyumvo nk’umujinya ubihemberamo. Birumvikana ko uburemere bw’ingaruka z’icyo kibazo buzaterwa n’ikigero cy’umwana n’imikurire ye by’umwihariko: ab’ibitambambuga bashobora kugaragaza umujinya cyangwa umujagararo ubwabo, mu gihe abisumbuyeho bari mu ishuri bashobora kugaragaza kwigunga.
Iyi myitwarire yo kugaragaza uburakari bwa hato na hato no gukankamira abana yimakajwe mu mirerere y’abana, bizagira n’ingaruka zo gutakaza kwigirira icyizere ku mwana, bimuganisha ku guhora yicira urubanza, ndetse no guhorana ikimwaro, ipfunwe no kumva nta gitabara afite.
Abana bari munsi y’imyaka itatu baba bacyshakisha mu buryo bw’ibyiyumvo. Niba rero ababyeyi babo bahorana akaduruvayo mu byiyumvo byabo, abana nabo bizabadukira: usange umwana ararira kenshi kandi ubudahozwa, bagaragaza ubwoba no guhangayika bikabije. Ugasanga barihambira ku babyeyi babo, bagahorana ikidodo, bakagaragaza ibibazo mu kurya cyangwa gusinzira.
Abahanga bongeraho ko mu gihe uku kujagarara mu byiyumvo kw’umwe cyangwa bombi mu babyeyi, umwana yototerwa n’ihungabana mu mutwe, kandi ntagire ibyiyumvo bigumye hamwe nawe ubwe. Bene aba bana bafite ibyago byinshi byo kurwara umuhangayiko, no kutaba umuntu uhamye mu mico n’ibitekerezo.
Abashakashatsi[2] bo muri Kaminuza ya Michigan bagaragaje ko ubuzima bwo mu mutwe bw’ababyeyi b’abagabo bufite uruhare runini ku burere bw’abana babo, kurusha uruhare ubwa ba nyina bubagiraho. Inyigo bakoreye ku miryango 730 yo muri Amerika, yagaragaje ko umujagararo uturutse ku babyeyi b’abagabo ufite uruhare mu kwangiza abana babo mu buryo bw’ibyiyumvo, imyumvire ndetse n’imivugire, cyane cyane ku bana bari mu myaka ibiri cyangwa itatu y’ubukure.
Ubwo bushakashatsi kandi bwagaragaje ko ubuzima bwo mu mutwe bw’ababyeyi bombi bugira uruhare rungana mu kwangiza imyitwarire y’abana, mu gihe aba bakiri ibitambambuga.
Birumvikana ko ari ibisanzwe ko ababyeyi rimwe na rimwe bagira ibyiyumvo bitameze neza. Icyiza ni uko ibi bitakwangiza ibyiyumvo by’abana, kandi bizabafasha kwiga uko babyitwaramo ubwabo.
Ni ibisanzwe kandi ko umubyeyi ashobora kugaragariza umwana we ko atishimye mu gihe amukoshereje: ariko ni ingenzi cyane ko iyi myitwarire itaba agakabyo. Muri ubwo buryo, umubyeyi ntagomba kwiyumva nk’umunyamakosa.
Ababyeyi bashobora gukora amakosa kandi bakayigiraho, kugira ngo ubutaha bazabashe kwikosora. Ababyeyi kandi bakunze kugira ikibazo cy’ibyiyumvo bijagaraye bakwiriye kwitoza uburyo bwo kwiyumanganya, bakagira ibihe bihagije byo kuruhuka kandi bakanihatira gukora imyitozo ngororamubiri.
Kwimenya ni ingenzi cyane. Bwa bushakashatsi bwavuzwe haruguru buvuga ko “ababyeyi benshi hari ubwo badasobanukirwa uburemere amagambo cyangwa se ibikorwa byabo bigira ku byiyumvo, imyumvire n’imikurire mu bwenge by’abana babo”; “ababyeyi bamwe baribwira bati, ‘umwana wanjye arasobanukirwa ko mfite ikibazo’ abandi bati, ‘baracyari bato, ntabwo basobanukirwa’ – ariko n’abana bato burya bagira uburyo bwabo bwo gusobanukirwa.
Ababyeyi ni inyenyeri zimurikira abana babo, bityo rero imyitwarire yabo isobanurira abana babo niba ibintu bimeze neza cyangwa niba atari amahoro.”
Ababyeyi bafite inshingano yo kwita ku myitwarire yabo. Ni ibisanzwe nk’umuntu, ntabwo wahorana akanyamuneza igihe cyose, ariko ugomba kwimenya igihe wumva utameze neza mu mutima, urakaye, uhangayitse; ugasuzuma intandaro y’ibyo byiyumvo.
Mu gihe umenye impamvu yo kwiyumva utyo, ugerageza kuyiha umurongo, bityo ntibikomeze kukubangamira ngo bigire n’ingaruka ku bo mubana. Ababyeyi bagomba kuzirikana igihe cyose ko bafite ubushobozi bwo guha umurongo ibyiyumvo n’imyitwarire byabo.
Kwimenya ni ingenzi cyane: Atari gusa uko wiyumva ahubwo n’amagambo ukoresha n’imyitwarire ugira igihe uri mu bana bawe. Iyo ubashije kwisobanukirwa, bigufasha guha umurongo ibyiyumvo byawe mu kigwi cy’uko aribyo biguha icyerekezo cy’imyitwarire.
Nta gushidikanya, biroroshye mu mvugo kurusha kubishyira mu bikorwa, dufatiye ku buremere bw’inshingano za kibyeyi muri ibi bihe turimo, ariko ufite kugerageza: uko ukomeza kwihatira kugerageza, uzabona ko bizagenda bikubamo akamenyero, bikazagera aho biba ubuzima
[1]Dr Florence Huang. Inzobere ku buzima bwo mu mutwe. Hong Kong.
[2]“Early Childhood Research Quarterly and Infant and Child Development”. University of Michigan State. USA.


c: text/html

text:
UMUSOMYI WA BIBILIYA, Kuwa kabiri, taliki ya 8 Mutarama 2019
Yanditswe na: Ubwanditsi
2019-01-08 02:22:38
UMUSOMYI WA BIBILIYA, ni igitabo gitegurwa n’UMURYANGO W’ABASOMA BIBILIYA MU RWANDA (Ligue Pour la Lecture de la Bible), kigamije gufasha abantu guhura n’Imana buri munsi mu ijambo ryayo. Kuri uyu wa kabiri, taliki ya 8 Mutarama 2018, turasoma muri Mariko 3.7-19
7. Maze Yesu n’abigishwa be barahava bajya ku nyanja, abantu benshi baramukurikira bavuye i Galilaya, n’abandi benshi b’i Yudaya
8.n’i Yerusalemu, na Idumaya no hakurya ya Yorodani, n’ab’ahahereranye n’i Tiro n’i Sidoni, bumvise ibyo yakoze baza aho ari
9.Abwira abigishwa be kugumisha ubwato butoya hafi, ngo abantu batamubyiga
10.Kuko yakijije benshi, ni cyo cyatumye abari bafite ibyago bose bamugwira ngo bamukoreho.
11.Abadayimoni na bo bamubonye bamwikubita imbere, barataka cyane bati"Uri Umwana w’Imana."
12.Arabihanangiriza cyane ngo batamwamamaza.
13.Bukeye azamuka umusozi, ahamagara abo ashaka baza aho ari.
14.Atoranyamo cumi na babiri bo kubana na we, ngo abone uko ajya abatuma kubwiriza abantu ubutumwa
15.abaha ubutware bwo kwirukana abadayimoni.
16.Nuko atoranya abo cumi na babiri, Simoni amwita Petero
17.na Yakobo mwene Zebedayo na Yohana mwene se wa Yakobo na bo abita Bowanerige, risobanurwa ngo"Abana b’inkuba",
18. na Andereya na Filipo, na Barutolomayo na Matayo, na Toma na Yakobo mwene Alufayo, na Tadayo na Simoni Zeloti
19.naYuda Isikariyota ari we wamugambaniye.
Ibibazo bidufasha kurushaho gusobanukirwa:Ikibazo cya 2 n’icya3
2.Ibyo nsomye biranyigisha iki?
ku Mana Data wa twese?
kuri Yesu kristo?
ku mwuka wera?
3.Mbese mu byo nsomye harimo:
Urugero rwiza nakurikiza?
Urugero rubi nakwirinda?
Abantu benshi baramukurikira (7): abumvise ibitangaza Yesu yakoze, baturutse impande zitandukanye maze baramukurikira. Atitaye ku bugambanyi bw’abanyedini, yavuze ubutumwa kandi yirukana abadayimoni. Gutinda cyane kw’igiti mu ruzi ntikugihindura ingona. No kuvuga ko Yesu ari umwana w’Imana, ntikwahindura abadayimoni abarokore. Abo Yesu akeneye si abamuvuga cyane, ni abafite imitima imenetse (Zab. 51.19). Atoranyamo cumi na babiri ngo babane na we ajye abatuma kubwiriza abantu ubutumwa (14): Intumwa ni ukuvuga uguhagarariye mu buryo bwemewe. Umubare 12 ufitanye isano n’imiryango 12 ya Isirayeli (Mat. 19.28); bigaragaza ugukomeza uruhererekane hagati y’isezerano rya kera n’irishya rishingiye ku butumwa bwa Yesu no kuza kwa Mesiya. Bari bahagarariye imiryango ya Isirayeli mu mugambi w’Imana w’agakiza. Bagombaga kubana na Yesu ngo bamwigireho, nyuma bakazakomeza umurimo we bamaze guhabwa Umwuka Wera. Ko nawe uri umwe mu bahamagariwe gukomeza uwo murimo, ujya wemera kumvira Umwuka Wera?
Indirimbo ya 22 Agakiza.
[email protected]

robotstxt: allowed

filter: keep


text:
Rulindo: baterwa igihombo no kwangirika kw’isoko rya Shyorongi
Abacururiza mu isoko rya Shyorongi riherereye mu murenge wa Shyorongi mu Karere ka Rulindo bavuga ko rimaze imyaka irenga itatu amabati arisakaye yaratobaguritse, amazi akabangiriza ibicuruzwa; bagasaba ubuyobozi kuribasanira.
Aba bacuruzi bavuga ko n’ubwo iryo soko risakaye, iyo imvura iguye utamenya ko risakaye kuko hahita hatangira kuva, amazi akajya mu bicuruzwa byabo akabyangiza.
Uwimana Alphonsine ucururiza imyenda muri iryo soko yagize ati “nk’iyo imvura iguye hari imyenda yegeranye n’indi ivamo irangi, usanga iryo rangi ryagiye kuri uwo mwenda, ubwo ukaba urawuhombye kuko nta muntu wagura umwenda uriho ikizinga.”
Uwitwa Zairwa na we ucuruza imyenda yagize ati “n’iyo imvura ihise twe ducuruza imyenda ni ugutaha tukajya gushaka uko twayanika, kuko nta buryo wagurisha umwenda utose, kandi akenshi umukiriya aba agomba kubanza kwigera ngo arebe ko umukwiriye, urumva ko atawambara utose, igihombo kikaba kiraje kuko isoko rirema kuwa Gatanu no kuwa Gatandatu gusa.”
Uretse abacuruzi bahomba, abagana iryo soko rya Shyorongi na bo ngo babangamirwa n’ibidendenzi by’amazi biza iyo imvura yaguye.
Rwabuhungu Innocent utuye mu murenge wa Shyorongi akaba akunda no kurema iryo soko yagize ati “iyo imvura iguye usanga hagiye haba ibidendenzi by’amazi mu isoko hagati, ubwo wacunga nabi ukayakandangiramo wenda wambaye nk’inkweto zifunze amazi akinjiramo, cyangwa mu kurwana no gushaka kutayakandagiramo, ugasimbuka ukanyerera ukaba uyaguyemo.”
Iki kibazo aba bacuruzi ngo bakigejeje ku buyobozi bw’isoko no ku bayobozi ba leta, ngo bagahora babwirwa ko bizakorwa, ariko bakibaza impamvu bidakorwa.
Umwe muri bo yagize ati “twabajije ubuyobozi bw’isoko butubwira ko ikibazo cyageze mu bayobozi bakuru kandi ko bari kubikoraho, ariko imyaka ibaye itatu igisubizo baduha ari kimwe, icyo twasaba ni uko byakwihutishwa, kuko turasora, kandi ni duhomba tukarekeraho gucuruza nta misoro igihugu na cyo kizaba kiri kubona.”
Umuyobozi w’Akarere ka Rulindo Mukanyirigira Judith yavuze ko ikibazo cy’iryo soko bakimenyeshejwe, kandi ko inyigo yamaze gukorwa igisigaye ari ugutangira ibikorwa byo kurisana.
Yagize ati “ni ibisanzwe ko igikorwaremezo kigera igihe kimaze nk’imyaka runaka kikangirika bikaba ngombwa ko cyongera gusanwa. Ikibazo cy’uko isoko rya Shyorongi riva na cyo twarakimenyeshejwe, umurenge waduhaye raporo, twamaze gukora inyigo y’uko rizasanwa, dufite rwiyemezamirimo watsindiye isoko ryo gusana ahantu hari ibikorwaremezo byagiye byangirika, igisigaye ni ugutangira imirimo yo kurisana; urumva rero ko byenda gukemuka.”
Isoko rya Shyorongi rimaze imyaka igera kuri itatu ryarasambutse hamwe na hamwe ahandi amabati akaba yaratobotse, bigaragara ko amazi yanaryangije kuko ahahoze hari sima yamenaguritse ubu hari igitaka.


text:
kigali hagiye kubera igitaramo cya gospel kidasanzwe
kuri uyu wa kabiri tariki ya 26 Ukuboza 2017 i kigali hagiye kubera igitaramo cyo kubyina indirimbo zo kuramya no guhimbaza Imana igitangaje nuko ibizahakorerwa bidasanzwe bitewe n’ibikorwa biteganyijwe kuzakorerwamo,Muri iki gitaramo bise”Ceka dance” bitenganyijwe ko hazacurangwa indirimbo z’Imana hanyuma ntabwo hakazaba hari n’abahanzi bazataramira abantu nko mu bindi bitaramo bisanzwe biba bya Gospel.
Nkuko twabitangarijwe n’umwe mu bateguye iki gitaramo witwa Assumpta Umuganwa ngo nuko agashya karimo hazaba hari umuntu uvanga imiziki DJ aho azajya ashyiramo indirimbo noneho abantu bakayibyina mu mbyino zimenyerewe murusengero sibyo gusa kuko hazaba hari n’ibisirimba kandi sibyo gusa kuko ntakabuza hazaba hari n’abahanzi ba Gospel nka Tonzi n’abandi batandukanye
.Iki gitaramo cyateguwe n’itsinda ryitwa Ijwi familly mu buryo bwo kurinda urubyiruko kwishora mu ngeso zitari nziza muri ino minsi mikuru,ubwo Assumpta Umuganwa yakomezaga kuganira na Teradignews.rw, nawe yaje kubikomozaho aha akaba yagize ati:
“Urabona ko turi mu minsi mikuru ,kandi urubyiruko ruba rufite amaraso ashyushye twaratekereje dusanga atari byiza ko urubyiruko ruba rutatanye dutegura Ceka dance Concert bityo rero Bazaze twibyinire kuko twasanze bashobora kujya mu bikorwa bitari byiza muri iyi minsi mikuru” .
iki gitaramo kizabera Kimironko kuri Ituze garden guhera saa tanu (11:00 am) z’amanwa kwinjira bizaba ari ibihumbi bitatu 3000 kumuntu uje ari wenyine naho umuntu uzaba ari n’undi azatanga ibihumbi bitanu 5000.


text:
Muziranenge Prosper,umuhanzi akaba n’umuganga muri imwe muri za “Pharmacie” zikorera mu Mujyi wa Huye, avuga ko umuhamagaro we ushingiye mu kuririmba indirimbo zihimbaza Imana (Gospel music) ndetse akaba ari nta gahunda afite yo kubireka kuko Imana yamukoreye ibikomeye mu buzima bwe imukiza indwara bamwe bavuga ko zishingiye ku marozi.
Muziranenge Prosper yatangarije ikinyamakuru impamba.com ko yatangiye kuririmba muri Korali muri 2002, mu rusengero rwa ADEPR i Nyakarambi mu Karere ka Kirehe aho yaririmbaga muri Korali y’urubyiruko yitwa Inshuti y’Imana,ati “niyo nakundiyemo kuririmba cyane”.
Indirimbo ye yashyize ahagaragara ni imwe,ikaba yitwa “Urera Mana” yagiye ahagaragara muri 2020,ariko yari yatangiye gukora n’izindi ebyiri ariko ntibyashoboka ko azisoza kubera ibibazo bya COVID-19 kuko studio yazitunganyaga iba i Kigali ntiyashobora kubona ukuntu ahaza.
Muziranenge Prosper avuga ko muri rusange amaze kwandika indirimbo 15 zose akaba ari indirimbo zihimbaza Imana.
Impamvu yahisemo guhimba indirimbo zihimbaza Imana
Ubwo ikinyamakuru impamba.com cyamubazaga impamvu yahisemo guhimba indirimbo zihimbaza Imana, yasubije ati “ni uko nakundaga gusenga ngafashwa n’iby’Imana cyane, byatangiye dukunda gusenga muri Korali gusenga ni byo bintu bashyiraga imbere cyane,urumva gukurira mu bantu bakundaga gusenga, aho mviriye mu Ntara y’Iburasirazuba naje kwiga muri Huye, muri GS O Butare naje kuhiga muri za 2005 nabwo najyaga gusenga nkarushaho kubikunda, nyuma naje kuhava njya muri Kaminuza aho hose haberaga ibiterane bya “Gospel” hazaga abahanzi, urumva nakomeje kubikurikirana nyine,ariko indirimbo ya mbere yanditse nayanditse muri 2006 niga muri GS O Butare yo ntirasohoka iranditse gusa, ntabwo narinzi ko mfite iyo mpano gusa numvaga nifitiye icyizere”.
Aho yakuye umuhamagaro wo kuba umuhanzi uririmba “Gospel”
Avuga ko kugira ngo yiyumvemo umuhamagaro wo kuririmbira Imana, byaturutse ku bibazo yanyuzemo aho yibasirwaga n’uburwayi budasobanutse, ariko Imana ikamukiza.
Umuhanzi Muziranenge Prosper yagize,ati “umwaka wa 2019-2020 nabayeho mu bibazo byo gusa n’urwaragurika ntazi ibyo ndwara, ariko uko njya gusenga abandi bakambwira ngo ni imyuka iri kuntera y’amadayimoni, ubwo rero uko nagiye nsenga birakira “donc” nagiye nkira indwara zidasobanutse”.
Uyu muhanzi ahamya ko uko yagendaga akira indwara ari na ko yarushagaho kwizera ari na ko ibihangano bitangira kuza.
Avuga ko yakunze nko kurwara umugongo ndetse n’umutwe udasanzwe, ariko agakira nta miti idasanzwe anyoye usibye gusenga gusa, yagize ati “gukira indwara kandi uzi ko utagiye no kwivuza ubwabyo ni igitangaza,nanywaga imiti ariko ntibigire icyo bitanga, aho ntangiriye gukira nkabona ko gusenga ari byo by’ingenzi bityo impano ikarushaho kugaragara”.
Ubwo Muziranenge Prosper yigaga mu mashuri y’Icyiciro Rusange (Tronc Commun) nabwo yarwaraga Asima arivuza anywa imiti nka kabiri ntiyakira,ariko akirira mu kwizera.
Umwihariko agiye kuzana mu ndirimbo za “Gospel”
Aha yasubije ko nta mwihariko udasanzwe azanye ahubwo ko azibanda ku ndirimbo zifite injyana ituje ziri mu ndimi zitandukanye nk’Ikinyarwanda, Igifaransa n’Icyongereza, ubu akaba afite indirimbo imwe y’Icyongereza n’Imwe y’Igifaransa.
Ntateze kureka kuririmba indirimbo zihimbaza Imana
Muziranenge Prosper avuga ko amafaranga yaboneka ataboneka nta kizamubuza kuririmba indirimbo zihimbaza Imana kuko yinjiye muri ubwo buhanzi ataje gushaka amafaranga, ati “muri ubu buhanzi haba harimo inyungu nke cyangwa inyungu nyinshi sinzabireka kuko umuhamagaro wo kuririmbira Imana ndawufite”.
Ubutumwa agenera abakunzi b’indirimbo ze
Umuhanzi Muziranenge Prosper mu kugira ubutumwa agenera abakunzi be yagize, ati “message” ya mbere nabagenera ni ugukunda Imana kubera ko mu Mana harimo umugisha, harimo intsinzi, abantu bagakunda Imana utayizi akayishaka, nyuma yo kubona Imana agakora icyo Imana imusaba, hanyuma ku bijyanye n’ibihangano byanjye uzabibona haba kuri YouTube wenda ni ukudushyikigira mu buryo ashoboye yaba mu bitekerezo, mu masengesho, inkunga y’ibifatika no gusangiza abandi ibihangano byanjye kuri “social media”.
Andi mafoto


text:
Ibitekerezo byiza burya birubaka kimwe n’uko ibibi na byo bisenya.Uburyo bwo kubishungura ni ukubishyira ku munzani, maze buri wese akihitiramo.Ikiba gisigaye ni ukumenya niba icyo abantu bahurijeho ari cyiza cyangwa niba icyatumye bagihurizaho cyaba ari cyo gisubizo.
Ngaho rero nawe kanda hano utange igitekerezo cyawe ku byiciro by’Ubudehe.Buri wese tumushimiye kudapfukiranwa ijambo.Niba ntakikubuza gutekereza,uyu ni umwanya wo kubitekerezaho.
Subiriza hano: Ibyiciro by’Ubudehe ubivugaho iki?
UBWANDITSI


text:
Gasabo: ‘Bougie’ yatwitse inzu abana 2 barapfa
Mu ijoro ryo ku wa 02 Nyakanga, 2019 ahagana saa 22h00 abana babiri bo mu muryango wa Norbert Ngabonziza na Kayitesi Bantegeye batuye mu mudugudu wa Amahoro, Akagari ka Kibaza mu murenge wa Kacyiru mu karere ka Gasabo bahiriye mu nzu ababyeyi babo badahari. Bougie niyo yabaye nyirabayazana.
Amakuru Umuseke ufite avuga ko ibyari muri iriya nzu byose byahiye bigakongoka.
Abana bitabye Imana ni Christian Ngabonziza Ganza w’imyaka 3.5 na Blessing Ngabonziza Iranzi w’imyaka ibiri.
Bivugwa ko umuriro watewe na bougie yacanywe n’umukobwa wabaga muri ruriya rugo akayisiga mu nzu akajya kugura indi kugira ngo ataza kubura iyo akoresha kuko mu rugo nta mashanyarazi bagira.
Umuvugizi wa Police mu mujyi wa Kigali CIP Marie Goretti Umutesi agira inama ababyeyi yo kutajya basiga abana babo bonyine mu rugo cyane cyane nijoro.
Abasaba ko niyo baba babasize mu gitondo bagiye ku kazi bagombye kujya bibuka gutaha hakiri kare bakareba uko biriwe.
Ati: “ Babyeyi mwite ku bana banyu . Nibo ba mbere mukwiye gucungira umutekano. Niba ubasize uzirikane ku kintu cyose cyabateza akaga kandi urebe niba uwo ubasigiye ngo abiteho ari umuntu ukuze uzi kugira amakenga no gushyira mu gaciro.”
Avuga ko gucana bougie ukayisigira abana ari ikosa rikomeye kuko ishobora kubatwika .
Jean Pierre NIZEYIMANA
UMUSEKE.RW


text:
Uko Milita porofeseri Gasana Anastase acabiranya kugira ngo abone amaramuko
Ikiganiro Porofeseri Gasana Anastase yagiranye na Bamwanga wa Radio Rwanda (21/10/1990):
Uyu mugabo wasetse cyane imisaya igakora ku matwi azwi ho guhinduranya ikoti vuba na bwangu. Ubwo yasekeraga atya Kagame ngo yari impunzi ashaka amaramuko, ariko ntacyo byatanze... kugeza ubu! Cyangwa se byaragitanze tukaba tutabizi. Urebye ibyo akora wagira ngo ni igikoresho cya Kagame. Nawe se ejo bundi ahimbye ingabo zitwa "urukatsa" afite ingabo imwe nayo iramucika! None yongeye kwibasira ingoma ya Habyarimana (itakiri ho) yamuhaye amata ngo agamije guhutera inzangano mu mashyaka atavuga rumwe n'ingoma ya Kagame.
Dore ibyo yavugaga muri 1990
Demokarasi yo muri 1990
Demokarasi ni abaturage ubwabo bayishakira. Abanyarwanda rero demokarasi barayishakiye ku giti cyabo tariki ya 28/1/1961. Bamaze imyaka 30 muri Demokarasi, bamaze imyaka 30 bitorera abategetsi. Dore muri 88 bitoreye perezida wa Repuburika n’abadepite. Muri uyu mwaka wa 1990 abanyarwanda bitoreye abajyanama b’amakomini n’abaresiponsabure ba za selire. Imyaka 17 abanyarwanda bamaze mu nzira y’ubumwe n’amahoro, yego si myinshi cyane ariko si na mike. Ako kantu k’ubwumvikane, k’ubufatanye mu banyarwanda no kwirinda amacakubiri karafashe muri iyi myaka 17 ya Repuburika ya 2 na 15 ya Muvoma yabitoje igihugu cyose ku buryo gupfa gushaka kubameneramo bitoroshye. Abanyarwanda barabigaragaje kuva igihugu cyaterwa n’abanzi baturutse mu Bugande bashaka guteranya amoko n’uturere ngo basubiranemo, ariko abanyarwanda baranangiye kuko bazi neza ko umwanzi yateye igihugu cyose atateye ubwoko ubu n’ubu ngo areke ubundi cyangwa akarere aka n’aka ngo areke ahandi.
Uko yabonaga inyenzi
Waza wica, wicisha inkota, imbunda, umena amaraso y’abana b’u Rwanda nyuma uti nijye mizero y’abanyarwanda ? Ibyo ni ikinyoma. Nta muntu wakwihandagaza ngo avuge ngo azaniye abantu demokarasi, ntibibaho, keretse umuntu udatekereza cyangwa se utekereza nabi nk’inkotanyi.(...)
Hari n’abahunze muri 73 mu mvururu zakongejwe n’iz’i Burundi zo muri 72 n’abahunze amahoro n’ubumwe muri 90 none ngo nibo bashaka kuzana amahoro na demokarasi mu Rwanda bamaze gutwika inzu.
Ijambo inyenzi ni umutwe w’impunzi wiyemeje gufata intwaro kuva muri ’63 no kurwanya u Rwanda kugira ngo uruvutse ubwingenge na Repuburika. Mbese inyenzi zo muri 63, 64,65, 66, 67 nizo cyane. Ni abantu banga u Rwanda cyane bashaka kurukorera ibibi byose bibaho, kuruvutsa ubumwe, amahoro n’amajyambere rwari rumaze kugera ho muri iyi myaka 30 ishize. Wigeze kumbaza uti ese izina rikwiye bariya bantu bateye u Rwanda ni irihe ? Izina rijyanye neza n’icyo bari cyo, n’ibyo bakora ni Inyangarwanda


text:
IVISMILE
Intangiriro
IVISMILE niyambere yo gukoresha tekinoroji idafite amashanyarazi kugirango yohereze ingufu zivuye mu menyo yinyo kugeza kumutwe wa LED.Ubu buhanga bwa patenti butegereje tekinoloji yamaze guhindura ejo hazaza h'ubuvuzi bwo mu kanwa.Gahunda y'ejo ninkuru yuyu munsi kuri IVISMILE.Ubushakashatsi niterambere bikomeje kuba ibyambere kandi IVISMILE ishora imari mugihe kizaza cyibicuruzwa.IVISMILE yizera abantu bayo nimpano zacu ari "Ubumenyi Bwihishe kumwenyura mwiza"
Mu myaka 3 ngufi, IVISMILE yabonye ibisekuruza byinshi byinyoza amenyo, buri kimwe kizana udushya muburyo bwo kweza amenyo.Mugihe abakiriya benshi bagikoresha neza ibisekuru byacu byashaje byera amenyo, isi irasaba ibicuruzwa bishya.IVISMILE yiyemeje kandi yishimira gutanga ibisubizo byigihe kizaza cyisi.


text:
Abahinga umuceli mu gishanga cya Gatare giherereye hagati y’imirenge ya Ruhuha na Mareba mu Karere ka Bugesera bibumbiye muri koperative TWIZAMURE, bavuga ko bagiye kumara ibihembwe bitatu by’ubuhinzi bakurwaho amafaranga y’imisanzu ya Ejo Heza ntibabone ubutumwa bugufi bubyemeza.
Abahinzi bibumbiye muri koperative TWIZAMURE, bamwe muri bo bavuga ko bamaze ibihembwe bitatu by’ubuhinzi bakurwaho amafaranga y’imisanzu ya “Ejo Heza” n’ubuyobozi bw’iyi koperative nyamara ntibabone ubutumwa bugufi ku matelephone yabo bubereka ko imisanzu yagezeho, bagakeka ko iyi misanzu yaba itagezwa ku ma konti yabo ya Ejo Heza.
Mukamusoni Selaphine ni umucyecuru uhinga umuceli mu gishanga cya Gatare, agira ati “ntabwo tumenya ngo amafaranga y’Ejo Heza turi kuyashyira aha, nsaruye gatatu nta message mperuka kubona, bidutera impungenge kuko tutazi aho tuzabariza aya mafaranga, mfite impungenge ko yaba atagera aho agomba kugera”.
Mukamusoni akomeza asaba ubuvugizi kugira ngo bajye babona message nk’uko mbere bazibonaga, “nimudukorere ubuvugizi message tuge tuzibona, nk’uko mbere twazibonaga”.
Mugenzi we twahaye izina rya Matabaro Elias kuko yanze ko tumuvuga, nawe twasanze ari gutera umuceli agira ati “connection byagenze gute ko “message” tutakizibona, ko mbere twazibonaga, maze amasaisons abiri ntabona message, abayobozi batubwira ko amafaranga ajyaho ariko ntituyabone kandi mbere twarayabonaga”.
Ni impungenge abahinzi batandukanye bo muri koperative TWIZAMURE ihinga umuceli mu gishanga cya Gatare mu Karere ka Bugesera hagati y’imirenge ya Ruhuha na Mareba bakomeje kugira, icyo bahurizaho ni uko hakongera hakajyaho uburyo bwo kubona messages kuri telefone igendanwa.
Kuri iki kibazo Esdras Twagirayezu uyobora koperative TWIZAMURE, avuga ko abatabona ubutumwa bugufi (message) ari abatazi gukoresha ikoranabuhanga, ni ukuvuga abatazi gukoresha telephone igendanwa hamwe n’abatazifite, akaba abasaba ko abafite iki kibazo bakwihutira kugana umukozi wo mu murenge ufite mu nshingano gahunda ya Ejo Heza, kugira ngo ajye abafasha kureba ubwizigame bwabo kuko butangwa kandi neza, gusa ariko na none ngo ubuyobozi bugiye kujya bwigisha abaturage uko bareba ko ubwigame bwatanzwe kugira ngo ntibagahore mu gihirahiro.
Esdras agira ati “hari ugendera muri icyo kigare akavuga ngo SMS nta yo yabonye kandi ari uko SIM CARD atajya ayishyira muri telephone, icyo tubasaba nibatugane nk’ubuyobozi bwa koperative tubahuze n’umukozi w’umurenge ufite mu nshingano gahunda ya Ejo Heza, kuko azahita abafasha abibereke ko imisanzu yabo irimo, hanyuma anabafasha kugira ngo bajye babona SMS ntabwo bigoye rwose”.
Byibura ababarizwa mu cyiciro cya mbere n’icya kabiri cy’budehe, bizigamira amafaranga 15000 ku mwaka, naho abo mu cyiciro cya gatatu bagatanga byibura amafaranga 18000, ariko kandi baba bashobora no kuyarenza bitewe n’amikoro hamwe n’ubushake bwabo. Nibutsa ko gahunda ya Ejo Heza ibarizwa mu kigo RSSB, ikaba yarashyizweho na Leta y’u Rwanda hagamijwe ko abaturage bajya bayizigamiramo mu guteganyiriza izabukuru.


text:
Guverineri Gatabazi yavuze ko hari umuyobozi w’akarere wamunaniye ufite ingeso mbi yo kutitaba telefoni
Guverineri w’Intara y’Amajyaruguru Gatabazi Jean Marie Vianney, yanenze bamwe mu bayobozi banga gutanga amakuru rimwe na rimwe bakanga kwitaba telefoni, avuga ko ingeso yo kudatanga amakuru ku muyobozi ari kimwe mu bidindiza iterambere n’imibereho myiza y’abaturage.
Ibi Guverineri Gatabazi yabivugiye mu nama yamuhuje n’abanyamakuru tariki 31 Ukuboza 2019, aho yasubizaga ikibazo umunyamakuru yamubajije ku bayobozi bamwe na bamwe banga kwitaba telefoni z’abanyamakuru ndetse n’izindi muri rusange.
Guverineri Gatabazi yavuze ko kutitaba telefoni kw’abayobozi, akenshi biba bishingiye ku bibazo baba bifitiye binyuranyije n’imikorere myiza ijyanye n’inshingano zabo.
Yavuze ko we ubwe atajya ava ku murongo n’iyo ari mu kazi kamuhugije. Ngo iyo asoje ako kazi areba muri telefoni akavugana n’abamushatse kugira ngo yumve icyo bamushakiraga.
Agira ati “Ubu ndi hano uwampamagaye yambuze kuko nta telephone mfite hano, ariko aho nayishyize iri ku murongo. Ninsubira kuri telefoni ibyo ari byo byose abambuze ndabashaka”.
Akomeza agira ati “Gusa abayobozi duhamagarwa n’abantu benshi, hari ubwo nsanga abanshatse ari igihumbi, sinahamagara abantu igihumbi ngo mbishobore, ariko duhe agaciro umuntu uduhamagaye hari ubwo aba yahuye n’ikibazo gikomeye cyakemurwa n’umuyobozi”.
Guverineri Gatabazi yasabye abayobozi kujya bitaba telefoni kuko iyo banze kwitaba hari byinshi bipfa bijyanye n’inshingano zabo, ababwira ko gukorana n’itangazamakuru biri mu bizamura imikoranire myiza hagati yabo n’abaturage bayobora.
Hari urugero yatanze rw’umwe mu bayobozi b’uturere atashatse kuvuga amzina ye n’akarere ayobora ufite ingeso yo kutitaba telefoni, ngo nawe mu bihe binyuranye iyo amushatse aramubura.
Agira ati “Ntangazwa n’abayobozi bimana amakuru, Hari umu Meya umwe twaganiriye muri iyi minsi, ndamubwira ngo ndaguhamagara nanjye nkakubura, ntunampamagare nyuma yaho ngo umbwire ko wabonetse.Bagenzi banjye dufate abanyamakuru nk’abafatanyabikorwa ba mbere, abanyamakuru batabayeho ibyo dukora ntaho byagera. Uzi ko umunyamakuru umwe ashobora gutangaza ikintu cyari butware miliyoni 100 kugira ngo kigere ku baturage, akakivuga mu ijambo rimwe”!
Muri iyi nama abayobozi b’uturere dutanu tugize Intara y’Amajyaruguru bari bayitabiriye basezeranyije Guverineri Gatabazi ko bagiye guhindura imikorere bakarushaho gukorana n’itangazamakuru nabo ubwabo bemeye ko harimo icyuho, baharanira kurushaho gukemura ibibazo bibangamiye abaturage muri iyi ntara.
- Guverineri gatabazi yavuze ko ijambo rimwe ry’umunyamakuru agejeje ku baturage rishobora kugura miliyoni 100 z’amanyarwanda
- Abayobozi b’uturere dutanu tugize Intara y’Amajyaruguru bari bitabiriye inama nabo ubwabo bemeye ko iyo ngeso yo kutitaba amatelefoni yabaritsemo
- Abanyamakuru bakorere ibitangazamakuru bikorera mu ntara y’Amajyaruguru bari bitabiriye iyo nama
Chief Editor/MUHABURA.RW


text:
1. Amasomo y’Igitambo cya Misa:
- Isomo rya mbere:
- Zaburi iherekeza Isomo: Zab
- Isomo rya kabiri:
- Ivanjili Ntagatifu:
2. Inyigisho ya Myr Antoni KAMBANDA, Arkiyepiskopi wa Kigali n’Umuyobozi wa Diyosezi ya Kibungo.
Bavandimwe uyu munsi turizihiza Umunsi Mukuru wa Asensiyo, Yezu Kristu asubira mu ijuru. Yezu Kristu yagiye ku musozi mu Galileya, ari kumwe n’abigishwa be, azamuka mu bicu ntibongera kumubona, kuva ubwo ngubwo. Ariko yarababwiye ati: “Nimugende mwigishe amahanga, mubabatize, mubatoze gukurikiza ibyo nabategetse, kandi ndi kumwe namwe igihe cyose, kugeza igihe isi izashirira“. Kuba Yezu yarasubiye mu ijuru, ariko ati “ndi kumwe namwe iminsi yose”, bivuze iki? Yezu ntabwo yasubiye mu ijuru ngo asige abigishwa be, Yezu ntabwo yasubiye mu ijuru ngo adusige twenyine, ahubwo yahinduye uburyo bwo kubana natwe.
Igihe yari ku isi, iyo Yezu yabaga ari i Yeruzalemu ntabwo yashoboraga kuba mu Galileya, iyo yabaga ari kumwe n’abantu, itsinda ry’abantu cyangwa se ari kumwe n’umuntu, ntabwo abandi bashoboraga kumubona, baramuburaga, baburaga uko bamugeraho bose icyarimwe, kandi bamukeneye. Muribuka ba bagabo mu Ivanjili ya Matayo (Mt 9,1…), ba bagabo bahetse umurwayi wabo urembye, bagira ngo bamugeze kuri Yezu amukize, aho yari ari mu nzu, babuze aho bamunyuza, biyemeza gukora ikosa ariko kugira ngo baramire ubuzima, basambura igisenge aho yari ari bamanura ingobyi, kugira ngo umurwayi wabo ashobore kumugeraho amukize. Wa mugore, Ivanjli ya Matayo itubwira, (Mt 9, 22…), wari umaze imyaka 12 ava amaraso, arasesera mu bantu avuga ati “sinshobora kumugeraho no kumubobona, ariko nibura ninkora ku gishura cye ndakira”. Baramushakaga rero bakamubura, hakaba n’abifuza kuba nibura bakora ku gicucu ke, bagendaga amanywa n’ijoro, bashakisha aho ahrereye kugeza n’aho impamba ibashirana, aribwo yakoraga igitangaza, agatubura imigati, akagaburira ingo ibihumbi bitanu, mi Ivanjili ya Matayo (Mt 14, 13)
Mutagatifu Luka rero, nyuma yo kutubwira inkuru ya Yezu, ukuntu yabanye n’abantu hano ku isi, kuva mu Galileya kugeza i Yeruzalemu, aho yapfiriye akazuka, mu gitabo cye cya kabiri cy’Ibyakozwe n’Intumwa, tumaze iminsi tuzirikana, twumvise mu Isomo rya mbere, aradutekereraza uko Yezu yakomeje kubana n’abakristu, n’abemera, n’aho asubiriye mu ijuru. Yezu yabwiye abigishwa be ati: Ni ngomba ko ngenda, nsubira kwa Data, akaboherereze Roho mutagatifu, Roho uturuka kuri Data, bityo nzakomeza kubana namwe ku bwa Roho Mutagatifu, Roho uturuka kuri Data no kuri Mwana, Roho Mutagatifu azakomeza ubutumwa natangiye, mu kubigisha, mu kubakomeza, no kubayobora. Kristu ubundi, akiri hano ku isi ntiyashoboraga nyine kuba hose, kubana na bose, igihe cyose; ariko ubu ngubu, ku bwa Roho Mutagatifu, ashobora kugera kuri bose, ashobora kugera ku isi hose, kandi akabigira igihe cyose icyarimwe. Ashobora kugera kuri bose, ntabwo igihe ari kumwe n’itsinda ry’ abantu, abandi bamubura. Bose, abamwiyambaza, bashobora kumugeraho igihe cyose. Akenshi iyo ushaka kubona umuyobozi ukomeye, cyangwa umuganga, abantu benshi baba bashaka, iyo akuboneye umwanya abandi ubwo barategereza; kumubona no kuvugana na we, bikagora kugira ngo uzamugereho. Yezu rero umukeneye wese amugeraho, igihe cyose, amushaka. Nk’Umukiza rero ushobora gukiza abantu bose, abamwiyambaza bose arabakiza igihe cyose. Nibwo buryo rero bunoze yahisemo bwo gukomeza kubana natwe no kudukiza. Yezu, ku bwa Roho mutagatifu, akomeza kuyobora Kiliziya, abakiristu, abemera; akomeza kuyobora abantu, n’isi mu mahoro n’ urukundo, akadusaba natwe ubufatanye…
Hari uburyo bugeze kuri bune Kristu akomeza kubana natwe, kuva aho asubiriye mu iJuru:
1. UBURYO BWA MBERE NI MURI UKARISTIYA NTAGATIFU:
Ni uburyo bukomeye, Kristu abanamo natwe. Indunduro y’ubuzima n’ibikorwa bya Kiliziya ni Ukaristiya. Ukaristiya niyo Soko y’ubuzima bwa Kiliziya, niyo ibeshejeho Kiliziya, niyo igize umuryango w’abemera. Niyo mpamvu usanga bibabaje, muri iki gihe cya Koronavirusi, aho Abakristu badashobora guhabwa Ukaristiya Ntagatifu, Guhazwa uko babyifuza. DUSABE KUGIRA NGO IBISHOBOKA BYOSE BIKORWE, ABAKRISTU BONGERE KUGIRA AMAHIRWE YO GUHAZWA UKARISTIYA NTAGATIFU, IBUBAKA KANDI IKABAKOMEZA.
Uyu mwaka by’umwihariko ni umwaka wo kwitegura ihuriro mpuzamahanga ry’ukaristiya. Ukaristiya, mu Rwanda muri iyi myaka, muri ya mateka yacu ya Jenocide yakorewe Abatutsi, aho twari twugarijwe n’urupfu, agahinda n’akababaro, n’ubu turacyari mu minsi 100 yo kwibuka ibi bihe. Ukaristiya yatubereye isoko y’ubuzima, Ukaristiya yatubereye isoko y’imbabazi n’imbaraga z’ubwiyunge, iki gihugu cyacu cyubakiraho, nyuma y’amahano ya Jenoside yakorewe Abatutsi. Ukaristiya rero ni ibanga rikomeye ry’urukundo dufitanye n’Imana, Ukaristiya ni ipfundo ry’umukiro w’Imana.
2. UBURYO BWA KABIRI YEZU AKOMEZA KUBANA NATWE NI MU IJAMBO RYE:
Ijambo ry’ubuzima, Ijambo rirema, Ijambo rikiza. Bibiliya, Ijambo ry’Imana, ni ibaruwa Imana yatwandikiye, ngo tujye tuyisoma dutekereza Umwanditsi, Umubyeyi udukunda watwandikiye. Kera itumanaho ritaratera imbere, aho umuntu yategerezaga akabaruwa kavuye mu rugo, aba kure, cyangwa ari umunyeshuri: “Ndibuka kera ndi umwana muto, hari umukecuru twari duturanye yari afite umwana, uba kure mu mahanga, ntabwo yari azi gusoma no kwandika, yaba umwana we yamwandikiye, akantumaho kugira ngo nze kumusomera. Ariko yaricaraga, akiteguraga, nkatangira kumusomera. Ariko n’ubwo nabaga musomera, ntabwo ari ijwi ryanjye yumvaga cyangwa ari jye abona, yabaga abona wa mwana we umubwira. Ku buryo iyo nasomaga nti ‘Ku mubyeyi wanjye nkunda, uraho?’, yarandogogoyaga agasubiramo ati: ‘Ndaho mwana wanjye’, nka kwa kundi tujya tubibona muri filime, ibaruwa isomwa, uyisoma akumva ijwi kandi akabona uwamwandikiye”. Natwe rero ni uko nguko dukwiye kujya dusoma Ijambo ry’Imana. Ni uburyo buhamye Kristu akomeza kubana natwe.
3. UBURYO BWA GATATU YEZU AKOMEZA KUBANA NATWE NI UKO IYO DUTERANYE MU IZINA RYE, IYO DUHUJE IMITIMA MU ISENGESHO TUMWIYAMBAZA ABA ARI HAGATI YACU
Ibi yarabidusezeranyije mu Ivanjili ya Matayo (Mt 18,20), agira ati: ” Aho babiri cyangwa batatu bateranye mu izina ryanjye mba ndi kumwe nabo, mba ndi rwagati muri bo”. Bavandimwe rero, aho turi hose, iyo duteranye mu isengesho mu izina rye, iyo duhuje imitima, aba ari hagati yacu. Bavandimwe aho muri hose, twifatanyije gusenga muri iki Gitagmbo cy’Ukaristiya, muri mu ngo zanyu, turi kumwe na Yezu Kristu. Kimwe mu byiza Imana yadukoreye, no kudufasha muri ibi bihe bya “Guma mu rugo”, ni uko ku bw’iri koranabuhanga, abavandimwe bacu bari hirya no hino, mu Rwanda, muri Afurika no mu Burayi, aho duhuje amasaha, abari muri Amerika ubu ngubu bazindukiye kwifatanya natwe, ubu ngubu bari mu rukerera, abo muri Aziya ya kure, ubu ngubu bugorobye, bakaba bagorobobereje hamwe natwe muri iri sengesho, Yezu ari kumwe namwe mwese twifatanyije mu ngo zanyu aho ngaho. Aragira ati “Mugire amahoro, mbahaye amahoro yanjye”. Uko guhura rero mu isengesho, twifatanyije na Yezu, aba ari kumwe natwe.
4. UBURYO BWA KANE YEZU KANDI ABANA NATWE MU BAKENE:
Yezu Kristu yigize umuntu abana natwe, asangira natwe kamere n’amateka ya muntu, ku buryo ari muri buri muntu cyane cyane mu mbabare n’abakene. Mu Ivanjili ya Matayo (Mt25,31…), agira ati: “Nari nshonje urangaburirira, nari mfite inyota umpa icyo kunywa, nari nambaye ubusa umpa icyo kwikinga, nari umumugenzi umbonera icumbi, nari ndwaye uransura, nari imbohe uza kundeba”. Nuko uzagire uti Nyagasani ibyo naba narabigukoreye ryari?
Ko numva ntigeze nkubona, twahuriye he? Ati burya ibyo wakoreye umwe muri ba bavandimwe banjye baciye bugufi, burya ni Jyewe ubwanjye wabikoreye. None ngwino mugaragu w’indahemuka ugororerwe.
Pawulo Mutagatifu rero, mu Isomo rya 2 akagira ati “ndasaba Imana ngo ibamurikire, mushobore gusobanukirwa n’uku kwemera n’ukwizera kwacu”. Ukuntu Kristu yadukunze, akemera kudupfira, akazuka ngo adutsindire urupfu, none akaba akomeza no kubana natwe, kandi tukaba tuzigamiwe ikuzo n’ihirwe by’Ijuru. N’ubu ngubu akomeza kudusendereza umugisha we n’umukiro we, akomeza kubana natwe. Nk’uko Pawulo Mutagatifu rero abivuga, mu Ibaruwa yandikiye Abanyaroma (Rm 8, 31), agira ati “rero ntihakagire ikidutandukanya n’urukundo rwa Kristu. Tumuhoze ku mutima, natwe azatugeze mu ikuzo aho aganje iteka.
Nyagasani Yezu nabane namwe!
✠ Nyiricyubahiro Musenyeri Antoni KAMBANDA, Arkiyepiskopi wa Kigali n’Umuyobozi wa Diyosezi ya Kibungo.


text:
Ku nshuro ya 4, Kiliziya Gatolika izahimbaza Umunsi Mpuzamahanga w’Abakene, uzaba kuwa 15 Ugushyingo 2020, ku nsanganyamatsiko igira iti “Fungurira ikiganza cyawe umukene” (Sir 7, 32).
Kuri uyu munsi twibuka Mutagatifu Antoni wa Paduwa, kuwa 13 kamena 2020, Nyirubutungane Papa Fransisko yatangaje Ubutumwa bwa Papa buzazirikanwaho ku Munsi Mpuzamahanga w’Abakene muri uyu mwaka.
Ahereye kuri aya magambo dusanga mu gitabo cya Mwene Siraki: “No ku bakene, jya utanga utitangiriye itama” (Sir 7, 32), Papa Fransisko aragaragaza ko “ubukene bufata amasura atandukanye mu bihe bitandukanye, maze akagaragaza ko dushobora kubonera Nyagasani Yezu Kristu mu bavandimwe bacu baciye bugufi.” (Mt 25, 40)
Nyirubutungane Papa aradusaba “Gufungura ibiganza byacu tugahereza kandi tugafasha abakene”, tukamenya kurekura kugira ngo tubaramire.
Ubutumwa bwa Nyirubutungane Papa Fransisko, bugenewe Umunsi Mpuzamahanga w’Abakene, bukubiye muri numero zigera ku 10
- Muri numero ya 5, Papa agaragaza ko “Gufungurira ikiganza umukene bigaragaza ko hari icyo twakora kugira ngo ubuzima bwongere kugira icyerekezo”
- Muri numero ya 6, Papa agaragaza ko “Gufungurira ikiganza abakene ari ikimenyetso kigaragaza ko tubari hafi, ko twifatanyije nabo, kibagaragaza urukundo.”
- Muri numero ya 7 y’ubutumwa bwe, Papa Fransisko agaragaza ko, iki cyorezo cyugarije isi cyaje gitunguranye, ariko ikiganza dufungurira umukene ntabwo kiza gitunguranye. Kigaragaza uburyo tuzi abakene bacu, kandi twiteguye kubitaho. Ibikorwa by’impuhwe ntibitungurana, ahubwo ni umwitozo w’ubuzima bwacu bwa buri munsi.
- Muri numero ya 8, Papa agaragaza ko “Gufungurira ikiganza umukene ari ubutumire ku nshingano y’uko tugomba kwitangira buri wese dusangiye gupfa no gukira.”
- Mu ngingo ya 9, Papa agaragaza ko gufungurira ikiganza umukene bidusaba kutagenza nk’abishyirira ibiganza mu mufuka, bakirengagiza ubukene bwa bagenzi babo, kenshi na kenshi baba banafitemo uruhare.
- Mu ngingo ya 10, Papa Fransisko arahera ku magambo ya Mwene siraki, aho agira ati: “Mu migenzereze yawe yose ujye uzirikana amaherezo yawe, bityo nta bwo uzigera ucumura” (Sir 7, 36), maze akagaragaza ko ubuzima bwacu bufite iherezo, tugomba gutegura; ariko kandi ko bunafite intego buri wese asabwa kwiha mu buzima bwe.
Mu gusoza Papa aturagiza Bikira Mariya, umubyeyi w’abakene, we wihanganiye ibibazo yahuye nabyo mu buzima, mu bubabare bwe, by’umwihariko igihe yafatanyaka na Yozefu, bagahungisha Umwana Yezu Herodi ashaka kumwica.
Papa ati: “Iyaba isengesho tunyuza kuri uwo mubyeyi w’abakene ryongeraga guhuriza hamwe abana be akunda, ndetse n’abantu bose babitaho mu izina rya Kristu. Isengesho rihindure ikiganza dufungurira umukene, kibe ikimenyetso cyo gusangira no kongera kubaka ubuvandimwe” (Reba numero ya 10 y’ubutumwa bwa Papa bugenewe Umunsi Mpuzamahanga w’Abakene, mu gika cya nyuma).
1. Ishyirwaho ry’Umunsi Mpuzamahanga w’Abakene.
Umunsi mpuzamahanga w’Abakene washyizweho na Nyirubutungane Papa Fransisko, mu gusoza umwaka wa Yubile idasanzwe y’Impuhwe z’Imana (2015-2016)
Mu rwandiko rusoza iyi Yubile, yise “Impuhwe z’Imana n’ubutindahare bwa muntu” (Misericordia et misera), rwo kuwa 20 Ugushyingo 2016, muri numero yarwo ya 21, aho agira ati: “Tumurikiwe na Yubile y’abantu batereranywe mu mibereho ya muntu, mu gihe imiryango ya za kiliziya za katedrali na kiliziya zatoranyijwe ku isi yose ifunzwe, imiryango yiswe “imiryango y’impuhwe z’Imana”, nagize igitekerezo cy’uko ikimenyetso cya nyuma gifatika nk’imbuto y’uyu mwaka udasanzwe wa Yubilie, cyaba gushyiraho ihimbazwa ry’Umunsi Mpuzamahanga w’Abakene, wajya wizihizwa ku cyumweru cya 33 mu Byumweru Bisanzwe by’umwaka wa Liturujiya”.
Mu gushyiraho uwo munsi, Papa Fransisko yifuzaga ko Impuhwe z’Imana zava mu magambo zikajya mu bikorwa.
2. Umunsi Mpuzamahanga w’Abakene ku nshuro ya mbere (2017)
Umunsi Mpuzamahanga w’Abakene ku nshuro ya mbere wabaye ku cyumweru cya 33, mu Byumweru Bisanzwe by’umwaka wa Liturujiya, tariki ya 19 Ugushyingo 2017 . Insanganyamatsiko yagiraga iti : « Twana twanjye, ntitugakundane mu magambo no ku rurimi, ahubwo mu bikorwa no mu kuri » (1Yh 3, 18)
3. Umunsi Mpuzamahanga w’Abakene ku nshuro ya kabiri (2018)
Mu mwaka wa 2018, Umunsi Mpuzamahanga w’Abakene wabaye ku nshuro ya kabiri ku cyumweru cya 33, mu Byumweru Bisanzwe by’umwaka wa Liturujiya, tariki ya 18 Ugushyingo 2018
adverse events from oral drugs might consider these.of buy cialis online.
4. Umunsi Mpuzamahanga w’Abakene ku nshuro ya gatatu (2019)
Umwaka ushize, kuwa 17 Ugushyingo 2019, Umunsi Mpuzamahanga w’Abakene wabaye ku nshuro ya gatatu ku cyumweru cya 33 mu Byumweru Bisanzwe by’umwaka wa Liturujiya. Insanganyamatsiko yagiraga iti : « Amizero y’abakene ntabwo azigera ahungabana», ishingiye ku magambo dusanga muri Zaburi : « Umukene we ntazibagirana burundu, cyangwa ngo amizero y’umunyabyago ayoyoke » (Zaburi 9, 19)
Bikira Mariya Umubyeyi w’Abakene, udusabire
Padiri Dieudonné UWAMAHORO
Komisiyo ishinzwe Uburyo bw’Itumanaho n’Ibikorwa Ndangamuco muri Diyosezi ya Kibungo


text:
Ifu ya Oxandrolone Yemewe Imiti Ibikoresho Byibanze Kubagore Anavar CasNO.53-39-4
Ibicuruzwa birambuye
Ibicuruzwa
1. Ibisubizo bya Oxandrolone (Anavar) rwose ntibikwiriye kubakwa binini kandi byinshi.Ibi ntibisobanura ko udashobora kugira imitsi yunguka bitewe na Oxadrin.
2, Steroide abagore bashobora gukoresha neza.Bikunze kuvugwa ko Anavar y'abagore isa na testosterone.
abagabo.Byongeye kandi, abagore barashobora gukoresha Oxandrolone kugirango babone imitsi itananutse, birashimishije cyane iyo urebye ko bifite ingaruka nke kumiterere yabagabo.Hamwe nigipimo gikwiye cya Anavar (5mg-20mg), abagore nabo bashobora kwitega gukoresha uyu muti badahangayikishijwe nubugabo (iterambere ryabagabo)
3, Oxandrolone (Anavar) kuri dosiye yo hagati ya testosterone, irashobora kuba ubufasha, nubwo buhenze.Nta ngaruka nini ku ikoreshwa ryicyiciro cya I anabolic steroid (nka dosiye ndende cyangwa ndende) kuri dosiye ndende, ishyirwa mubikorwa nko kuvanga ibikorwa bivanze.
Izina ry'icyongereza: Oxandrolone
URUBANZA No: 53-39-4
Inzira ya molekulari: C19H30O3
Uburemere bwa molekile: 306.44
EINECS nimero: 200-172-9
Gushonga ingingo 235-238 ° C.
Imiterere yo kubika Ibintu bigenzurwa, -20 dogere ya firigo
Uruhare: Gutwika amavuta, kongera imitsi kwihangana
Hjtc (Xiamen) Inganda Co, Ltd.
Xiamen Huayongjian Biotechnology Co., Ltd.
Twandikire:Kamena & Eason
Whatsapp:+8618206063252;+8618759200098
E-imeri: june@steroidpowder-hjtc.com;
eason@steroidpowder-hjtc.com
Urubuga:https://www.steroidpowder-hjtc.com/
http://www.safeststeroid.com/
http://www.glassviallabels.com/
https://hjtc-capura.en.made-muri-china.com/
Hjtc (Xiamen) Inganda Co, Ltd. ni ubwoko bushya bw'umwugaSupplier of Pharmaceutical Packaginga & Steroids Raw Materials .Ni ruganda ruherereye mu ntara ya hubei. Isosiyete yacu yari ifite izina ryiza haba mu gihugu ndetse no hanze yarwo twizera ko "Imicungire y’ubunyangamugayo, kugenzura ubuziranenge no kugana abakiriya" .Ibicuruzwa bihiganwa mu isosiyete ni Ibikoresho bya farumasi hamwe nabahuza, Mu myaka yashize, isosiyete imaze gutera intambwe nini mu ifu mbisi ya steroid.ibicuruzwa byacu bihuye n’ibipimo by’igihugu ISO9001 na ISO2000 kandi ubusanzwe twoherezwa muri Amerika y'Amajyaruguru n'Amajyepfo, Uburayi, Uburasirazuba bwo hagati, Aziya ya pasifika na Agace ka Afrika, kugirango dushyireho umubano muremure kandi uhamye wubufatanye nabakiriya kwisi.
Iyo Oxandrolone (Anavar) aciriye anabolike steroid, abubaka umubiri hamwe nabanditsi murwego rimwe na rimwe bagereranya nabi kandi bidafite ishingiro.Anavar nayo bakunze kwita steroid idakomeye.Igice cyimpamvu nuko ikoreshwa ryicyiciro cya I steroid yonyine itigeze igera ku ngaruka nini zayo.
1, Oxandrolone (Anavar) mu kigero gito, abarwayi benshi bafite ibibazo byo mu gifu, nko kubyimba, isesemi na diyare.Ariko Oxanaboldoe ntabwo ihumura mubihe ibyo aribyo byose, kandi ntabwo ifite ibibazo mubijyanye na DHT cyangwa estrogene.Rero, igipimo gisanzwe cya 20-30 mg gitanga urugero rwa androgene mugihe cyamasaha 8.
2. Nkumuti, Oxandrolone byagaragaye ko ari byiza kurwanya gahunda nyinshi zo kuvura.Impamvu zikunze gutera steroide yandikiwe ni ukongera ibiro bikenewe kubagwa cyangwa kwandura cyangwa ubwoko ubwo aribwo bwose bwo kugabanya ibiro.
Izina ryimiti kuri Anavar ni oxandrolone.Ni Dihydrotestosterone ifite anabolike yoroheje kandi nta miterere ya androgeneque ifitanye isano nayo.Ni muburyo bwibinini cyangwa dushobora kuvuga ko ari umunwa steroid.Ni C 17 Alpha-Alkylated steroid.Nibyiza kubantu bashaka kugira imitsi yabo isa neza kuko ifasha mukubaka imiterere yumubiri hamwe nubwinshi bwimitsi.Ikoreshwa kandi n'abubaka umubiri, abanywanyi na siporo kugirango bongere imikorere yabo.Nubwo anabolike muri kamere ariko itanga ibisubizo byiza byibuze byingaruka mbi, niyo mpamvu ikoreshwa cyane.Ikoreshwa kandi nk'umuti wabigenewe n'abaganga mu kuvura osteoporose, kubaka imitsi mugihe habaye ibikomere byatwitse ndetse no kubarwayi bafite indwara yo guta imitsi.Nta ngaruka mbi ku barwayi bayikoresha mu rwego rwo kuvura.Irakoreshwa kandi hagamijwe gutakaza ibinure mumubiri.Niba indyo yuzuye ifashwe nimyitozo ngororamubiri noneho ushobora gutakaza amavuta mumubiri.Iyo imaze kuyivanga ivanga mumaraso vuba cyane.Nubwo izindi steroid nazo zivanga vuba ariko Anavar ivanga vuba bitewe nimpamvu ifite igice gito cyubuzima bwamasaha agera kuri 9.Kubera iyo mpamvu nyine igipimo cyayo cya buri munsi kirakenewe cyane.Irashobora gufatwa rimwe cyangwa kabiri kumunsi.Igipimo gisanzwe kubagabo gishobora kuba kiri hagati ya 50 na 80 mg kumunsi mugihe cibyumweru 6 kugeza 8 naho kubagore biva kuri mg 10 kugeza kuri 20 kumunsi.
* Dufite uburyo bwihariye bushobora kohereza garama 50 kubicuruzwa 50 kg icyarimwe.
* Turashobora gutanga ifu yo gushonga muri serivisi zamazi. Kandi wohereze amazi mumacupa adasanzwe.
* Ukurikije icyifuzo cyawe nubunini ibyo ugura, dufite uburyo bwinshi bwo gupakira kugirango uhitemo.umutekano no kohereza vuba kuri wewe.
* Itsinda ryapakiwe neza kandi rifite imyitozo.
* Gupakira amashusho hamwe na kode yatanzwe mugihe cyamasaha 12 nyuma yo kwishyura
* Serivisi nziza nyuma yo kugurisha
* Dutanga politiki yubusabane Ikibazo cyangwa ibibazo nyuma yo kwakira ibicuruzwa, nyamuneka twandikire.Ibibazo byakemuka ako kanya
Oxandrolone ikoreshwa cyane kubera urwego rwayo ruto rwa androgeneque [citation ikenewe] iherekejwe n'ingaruka zidasanzwe.Nubwo oxandrolone ari 17-alpha alkyloide, uburozi bwumwijima ni buto cyane.Ubushakashatsi bwerekanye ko ikinini cya buri munsi cya 20 mg oxandrolone ikoreshwa mugihe cyibyumweru 12 byagize ingaruka nke gusa mukwiyongera kwimisemburo yumwijima.Nkibikomoka kuri DHT, oxandrolone ntabwo ihumura (ihindurwe na estrogene, itera ginecomastia cyangwa tissue yamabere yabagabo).Ntabwo kandi igira uruhare runini mubikorwa bya testosterone isanzwe yumubiri (HPTA axis) kuri dosiye nke (20 mg).Iyo ibipimo ari byinshi, umubiri wumuntu witwara mukugabanya umusaruro wa LH (luteinizing hormone), ukibwira ko testosterone ya endogenous iba myinshi cyane;ibi nabyo bikuraho ubundi gukangura ingirabuzimafatizo za Leydig muri testicles, bigatera atrophique ya testicular (kugabanuka).Oxandrolone ikoreshwa mugipimo cya 20 mg / kumunsi yahagaritse testosterone ya endogenous 67% nyuma yibyumweru 12 bivura.
1. Pls mbwira ibintu ushimishijwe nuburyo Qty, tuzaguha igiciro cyiza.Cyangwa ukambwira intego yawe (guta ibiro cyangwa kubaka imitsi, nibindi) tuzakubwira icyakubera cyiza.
2. Pls mbwira aderesi yawe yoherejwe kugirango tubashe kukubwira igiciro cyo kohereza nibindi bisobanuro byatanzwe.
3.Noneho tuzakohereza amakuru yo kwishyura mugihe wemeje ibyo watumije.
4. Ibicuruzwa byawe bizoherezwa kubohereza ako kanya ukimara kwishyura.Kandi utwara ibicuruzwa azohereza hanze mumasaha 24.Uzakira Ikurikiranwa OYA.mu minsi 2.
5. Shyira umukono kuri paki yawe.
6. Nyabuneka umenyeshe ibitekerezo byawe, kugirango tubashe kugukorera neza.
1. Ibibazo byose bizasubizwa mumasaha 24.
2. Kwiyegurira ubuziranenge, gutanga & serivisi.
3. Byibanze ku guhitamo ibikoresho bibisi.
4. OEM / ODM Iraboneka.
5. Igiciro cyumvikana & irushanwa, byihuse kuyobora.
6. Icyitegererezo kirahari kubisuzuma & iterambere.
Q1: Nigute ushobora kwemeza ubuziranenge bwibicuruzwa mbere yo gutanga ibicuruzwa?
Igisubizo: ibyitegererezo byubusa birahari, ariko ibicuruzwa bitwara ibicuruzwa bizaba kuri konte yawe kandi amafaranga azakugarukira cyangwa agabanye ibyo watumije mugihe kizaza.
Q2: Urashobora kumpa igiciro cyo kugabanyirizwa?
Igisubizo: Nukuri, Biterwa na qty yawe. Urutonde runini rushobora kwishimira igiciro gihenze.
Q3:Iyo wohereje ibyo nategetse?
Igisubizo: Mubisanzwe mugihe cyiminsi 2 kugeza kuri 3 nyuma yo kwemeza ko wishyuye, kuko dukeneye igihe cyo gutegura Gupakira Ubujura bwa gasutamo 100%.
Q4:Urashobora kwemeza ko nshobora kubona ibicuruzwa byanjye nta kibazo cyihariye?
Nibyo, Dufite Serivisi ishinzwe. Urashobora kubona ibicuruzwa byawe ntakibazo.
Q5: Ukemura ute ibirego bifite ireme?
Igisubizo: Mbere ya byose, kugenzura ubuziranenge bizagabanya ikibazo cyiza kugeza kuri zeru.Niba hari ikibazo nyacyo cyatewe natwe, tuzakohereza ibicuruzwa byubusa kugirango bisimburwe cyangwa dusubize igihombo cyawe.
Q6: Ni ubuhe buryo bwo kwishyura wemera?
Igisubizo: Kubisabwa byose, urashobora kwishyura kuri Paypal, Bitcoin, T / T, Western Union cyangwa Amafaranga Gram.
Q7: Nigute dushobora kuvugana natwe?
Igisubizo: Dukoresha imeri, whatsapp, wickr me, wechat, ect.pls rero ube wampamagara niba hari ibyo ukeneye.


text:
Gucungurwa Kwacu Kwateguwe Isi Itararemwa yari intego y’umwigisha Kwizera Isaac
Yifashishije imirongo ya Bibiliya, Abaheburayo 2.5-18, 1Abakorinto 5.17 yatugaragarije cyane Umuteguro w’Imana ku biremwamuntu isi itararemwa!!
Ku musaraba I Getsemani ni ho agaciro k’abizera ubu kabonekeye. Hari ubwo abaririmbyi bagira bati “Ntitwari kubona ibitambo n’amaturo byo kuducungura” nyamara hari abirengagiza ko tutari tunemerewe gutamba usibye Abisirayeli batoranijwe kuba ubwoko bw’Imana.
Rero iyo tuzirikana urupfu rwa Yesu tuba duha agaciro k’ibyo yadukoreye akaduhuza n’Imana ku bw’amaraso y’igiciro cyinshi.
Gahunda yo gucungura umuntu yatangiye kera kose, ubwo Adamu na Eva bari mu ngobyi Imana yabaremeye imyambaro kandi hamenetse amaraso cyari ikimenyetso cy’uko ubwambure bw’umuntu buzambikwa (ibyaha bizakuzwaho amaraso ya KRISTO YESU).
Abeli yatambye igitambo kinezeza Imana ndetse kirusha icya Kayini ku bwo umutima yagitambanye icyo gihe na bwo hamenetse amaraso, aya Yesu arayaruta.
Abisirayeli babaze amatungo ubwo marayika murimbuzi yari agiye kubacamo bategekwa gusiga amaraso y’ayo matungo ku nkomanizo y’imiryango kugira ngo umurimbuzi nayabonaho ntabarimbure, uko ni ko n’ab’ubu iyo babonyweho aya Yesu badacirwa urubanza rubi.
Dushimiye Imana yadutekerejeho kuva isi itararemwa ikadutegurira umwana wayo ngo aduhuze na yo. Turi ab’agaciro rero mu maso yayo mureke turusheho kuyizera!!!!
1,620 total views, 8 views today


text:
Mu murenge wa Kamabuye umusaza witwa Munyankumburwa Emmanuel, w’imyaka 66, yapfuye atemaguwe n’umuhungu we Niyonsenga Kevin ufite uburwayi bwo mu mutwe.
Ibi byabereye mu kagali ka Biharagu , umudugudu wa Munazi kuri uyu wa 15 ukwakira 2018 hagana 6h25’ nk’uko byemejwe n’ubuyobozi .
Umwe mu bana ba nyakwigendera, yavuye gusenga agasanga ibi byabaye. Yadutangarije ko nyina umubyara yamubwiye ko bagiye kujya mu murima, umusaza akamubwira ko nta mbaraga afite agasigara aryamye, nyuma umubyeyi we agarutse kureba ikintu mu rugo asanga byarangiye.
Yakomeje atangaza ko umuvandimwe we yari afite uburwayi bwo mu mutwe kuva 2016, bakaba ngo baragerageje kumuvuza , byaranagaragaraga ko yorohewe ariko bakaba batunguwe n’ibyabaye. “ Twari twaramuvuje twajyga tunamusengera , bigaragara ko hari igicamo , sinzi uko yakoze ibi”
Ubwo umunyamakuru yageraga mu rugo rwa nyakwigendera abantu benshi bamutangarije ko yamwishe amuciyemo ibice byinshi banasaba ko yafashwa kuvuzwa kuko adakize bikazaba ngombwa ko agaruka wenda yazakora ibindi. Umwe utashatse ko tumuvuga izina yavuze ko bamwitaho by’umwihariko kavurwa kuko yabonaga agira amahane . “ njye vuba aha twahuye afite ifuni, yanarakaye ndiruka, bazamufashe bamuvure barebe ko yakira pe .”
Umuyobozi w’akarere ka bugesera ushinzwe imibereho myiza Imanishimwe Yvette yatangarije itangazamakuru ko ibyo byago babimenye kandi ko ikibazo cy’uyu musore Niyonsenga cyari kizwi kuko yavurirwaga ku bitaro by’akarere ndetse n’ibya Ndera kandi ko na we yigeze kugerageza kwiyahura akoresheje imiti inyuranye . Yanatangaje ko abantu nk’abo bagira uko bitabwaho “ Kimwe n’abandi bose abadafite ubushobozi bitabwaho mu ngeri zinyuranye harimo no guhabwa ubuvuzi”. Anasaba abaturage gutanga amakuru ku bantu bafite uburwayi bwo mu mutwe bahinduye imyitwarire.
Nyakwigendera yahise ashyingurwa kuko yari yangirijwe bikomeye, n’ukekwaho ubwicanyi ashyikirizwa RIB kandi ngo aranagezwa kwa muganga asuzumwe.
365 total views, 2 views today


text:
Ku wa 6 w’icya IV cya pasika umwaka B
Intu 13, 44-52; Z 97, 1-2-3ab.3cd-4; Yh 14, 7-14.
Bakristu nshuti za Yezu namwe bantu mwese b’umutima worohera Imana! Mukomeze mugire Pasika nziza murangamiye Kristu watsinze icyaha n’urupfu kandi mushyigikiwe n’ubutakambyi bwa Bikira Mariya Nyina wa Jambo!
Intumwa ntagatifu zirongojwe imbere na Pawulo na Barinaba, zikomeje ibikorwa byo kwamamaza Inkuru Nziza y’izuka rya Kristu abantu bose baboneramo umukiro cyane cyane ababyemera. Imbere y’abayahudi bibwiraga ko ari umuryango watoneshejwe n’Imana nyamara bakaba baranze kwemera ko Yezu ari umwana w’Imana, Umukiza w’abantu, zerekanye ayo mahirwe Imana yacishije ku bayahudi agenewe n’abo bita abapagani kandi abo “bapagani” bishimiye ku buryo bwimazeyo kwinjira mu bagenerwamurage b’Imana.
Iri somo rya mbere riratwibutsa twese ko nta muntu n’umwe waremewe kuba igicibwa mu maso y’Imana (ariko ashobora guhitamo kwiheza bitewe n’imigirire ye nk’uko byabaye kuri aba bayahudi binangiye umutima). Ese muntu w’Imana, wahisemo iki muri ibi bihe? Ese wahisemo kwakira ubuzima bw’iteka? Haranira ubutungane kandi ubutoze n’abandi. Ese wahisemo kuba igicibwa? Garukira aho! Wikomeza kwiyanga! Fata feri hindukira utihinduranyije maze wakire Ijambo ry’Imana riyobore intambwe zawe: Nyabuna bantu b’Imana namwe mwibwira ko muhagaze muritonde mutagwa kuko umwanzi yugarije intore z’Imana!!! Musenge kandi mushengerere, mwambaze kandi mwagure amarembo y’umutima! Mwirinde guca imanza ahubwo muharanire ubujyanama mu butabera n’amahoro! Muharanire ko akarengane gacika mu izina rya Kristu wazutse! Mugatunge urutoki kandi mukarandure. Mubeho mubiba urukundo mu bwiyoroshye buzira uburyarya n’ubutiriganya! Maze Ivanjili ya Kristu iture muri mwe kandi ibayobore.
Mu Ivanjili Ntagatifu, Yezu Kristu arahamiriza bose ko yunze ubumwe na Se kandi ko umugezeho wese aba yageze kuri Se! Uwamubonye aba yabonye Se, uwamwumvise aba yumvise Se! Ubwo bumwe afitanye na Se ni bwo yifuza ko twasangira na we hamwe n’Umuremyi wacu ndetse bukaranga n’abamwemera bose! Muntu w’Imana ko wumva Ijambo ry’Imana iminsi myinshi ese aho ntiwaba umeze nka Filipo Intumwa wibazaga ukuntu yabona inzira imuganisha kwa Se wo mu ijuru kandi ari kumwe na Kristu Inzira n’Ukuri? Koko rero uwemera wese ntashobora kubangamira ibikorwa bya Kristu ahubwo arabishyigikira kandi akabigiramo uruhare! Mwese rero muharanire gufasha Kristu kwamamaza Inkuru y’umukiro kuri bose. Nimushikame musenge kandi musabe kuko Yezu agira ati: “Icyo muzasaba Data cyose mu izina ryanjye, nzagikora, kugira ngo Data ahererwe ikuzo muri Mwana.
Mbifurije kwizirika kuri Kristu watsinze urupfu n’icyaha. Mwese kandi mbasabye kujya musoza isengesho ryanyu mugira muti “….ku bwa Kristu Umwami wacu…”, kugira ngo Imana Umuremyi wacu ihabwe ikuzo n’icyubahiro byayo muri Kristu Yezu.
Padiri NKUNDIMANA Théophile.


text:
Ibibazo by’imodoka ntabwo bipfa kwizana, ahubwo usanga ibyinshi biterwa n’uburangare bw’uyitwara, yabona yaka ikagenda akumva ko bihagije nta kindi gikenewe.
Nyamara uku ni ukwibeshya kuko imodoka ni nk’umuntu, bisaba kuyitaho no kuyigenzura buri gihe ngo urebe ko nta cyayihungabanyije gishobora gutuma ipfa cyangwa igateza impanuka uyitwaye n’abayirimo.
IGIHE yifashishije igaraje rya Toyota Rwanda rizobereye mu gukora imodoka yabateguriye bimwe mu bintu ukwiye kwitaho mbere yo kwatsa imodoka ngo utangire urugendo.
Umuyobozi wungirije ushinzwe imirimo ikorerwa mu igaraje rya Toyota Rwanda, Aboubakar Muvakure, yavuze ko buri munsi ari ngombwa gusuzuma uko imodoka yawe ihagaze mbere yo gutangira urugendo.
Yagize ati “Iyo ubyutse ugiye mu rugendo uba ugomba kurutegura. Mu gutegura urugendo imodoka iba igomba kugufasha kuba ari nzima kugira ngo urusoze neza.”
Yakomeje ati “Iyo utabyitayeho nibwo usanga urugendo utarurangije rukaba rwahagarara bitewe n’akantu wita ko ari gato utabanje gusuzuma mbere yo gutangira.”
Yavuze ko mbere yo kujya mu modoka ngo uyatse biba byiza ko ubanza kuyizenguruka ukayitegereza neza, ukareba ko nta cyayihungabanyije cyangwa ngo ibe yangiritse bishobora kuguteza ibibazo.
Yakomeje avuga ko mu kuyizunguruka ureba ko amapine atatobotse kuko hari ubwo wayiparika mu musumari ukayatobora, umwuka ukagenda ushiramo gake gake utabimenye, wayitwara bikakubera ibibazo.
Ati “Amapine ni igice gikomeye kuko gihuza imodoka n’ubutaka kugira ngo imodoka ikore neza ni uko iba irimo umwuka uhagije, nk’uko uwakoze imodoka yabiteganyije bitewe n’uburemere bwayo n’imirimo ikora.”
Mu kuzengura imodoka uyisuzuma ugomba no kunama ukareba hasi ko nta mazi cyangwa amavuta yamenetse, kuko iyo bibaye biba bigaragaza ko imodoka ifite ikibazo.
Ni ingenzi gufungura ikizuru cy’imodoka
Nyuma yo kugenzura ibice by’inyuma, biba byiza iyo nyiri imodoka afunguye n’imbere ahazwi nko mu kizuru cy’imodoka.
Ibi ni ukugira ngo urebe niba moteri n’ibindi bikora neza. Muri iki gihe kandi niho urebera niba imodoka ifite amavuta ya moteri n’aya feri ndetse n’amazi.
Muvakure yakomeje avuga ko kugenzura iki gice ari ingenzi cyane.
Ati “Ugomba kugenzura ko amavuta atari munsi y’igipimo kugira ngo ubashe kwizera ko wakwatsa imodoka yawe ukayikoresha. Ni yo mpamvu ugomba kubanza kureba mbere ko ataba yamenetse ntubimenye.”
“Ayo mavuta agomba kuba nibura ari ku gipimo kiringaniye, cyaba kiri hasi ukamenya ko utemerewe gukoresha iyo modoka.”
Uretse kugenzura ibijyanye n’amavuta n’amazi, ugiye gutwara imodoka agomba kureba niba nta kintu cyafashe muri moteri kugira ngo kitaza kumuteza impanuka.
Iyo umaze kureba imodoka hanze hose wahasuzumye ukurikizaho kuyisuzuma uyicayemo.
Wicaramo ukareba niba ihoni ry’imodoka rivuga neza. Ureba n’amatara ukimara kwatsa imodoka ukizera ko yose yaka neza. Amatara asuzumwa ni amaremare, amagufi, ndangacyerekezo n’aya feri.
Biba byiza kandi no kureba ko utwuma twagenewe guhanagura ibirahure by’imodoka dukora neza ndetse ukanareba n’amazi yatwo niba ahagije.
Toyota Rwanda yafunguye imiryango ku mugaragaro muri Mata 2017, ifite intego zo korohereza abantu kubona imodoka za Toyota ku giciro cyiza kandi mu buryo buboroheye, kuko aricyo kigo cyemerewe kuzicuruza mu Rwanda.
Nticuruza imodoka gusa, inacuruza ibyuma by’imodoka by’umwimerere, ikagira n’igaraje ryizewe rifasha abatunze imodoka za Toyota.
Iryo garaje iyo ukirigeramo utungurwa n’umwihariko waryo nk’isuku irirangwamo, ibyuma bidapfa kuboneka ahandi n’ubunyamwuga bw’abakozi bugaragarira mu kwihutisha akazi no kutarangwa n’amanyanga. Bimwe mu bikorerwa mu igaraje rya Toyota Rwanda harimo moteri, vitesi, gushyira ku murongo amapine n’ibindi.


text:
Inyigisho yo ku wa kane w’icya 2 cy’Igisibo, 16 Werurwe 2017
Amasomo: Yer 17, 5-10; Zab 1, 1-6; Lk 16, 19-31
1.Umukungu na Lazaro
Umugani w’umukungu na Lazaro Yezu aducira, ushobora kudukangurira kurushaho kwemera ko ijuru ririho kandi duhamagariwe kwitegura kuritaha. Iby’Imana ni amabanga ahanitse. Abantu batabungabunga ukwemera kwabo, hari ubwo bashobora kumva ko ijuru ari uburyo bwo kuvuga gusa, ko riri aha ku isi mu gihe umuntu akora ibyiza akitwara neza akirinda kugira uwo abangamira. Abo ukwemera kwakamyemo bo rwose nta n’igitekerezo na gito bagira cy’ijuru. Biberaho uko babyumva kuri iyi si bakarya bakanywa bakarangara bakidagadura, ahasigaye bagategereza igihe ruzazira. Hari abakire bari uko, hari n’abakene biberaho batyo.
- Igikorwa Imana ishima
Urugendo rw’igisibo turimo, rudutegurira kwinjira muri Pasika dufite umutima ubereye Nyagasani. Iyo Pasika kandi mu by’ukuri ni yo itwinjiza mu ijuru aho tuzishima iteka. Kuko ari ubuzima bw’iteka bwiza twamenye kandi duharanira, ni ngombwa kubusangira n’abandi. Ntibidushimishije kwinjira mu ijuru twenyine. Ntibidushimishije ko hagira abavandimwe bacu bazinjira mu maganya adashira nyuma y’ukwidagadura by’akanya gato kuri iyi si. Ni yo mpamvu ari ngombwa kwihatira kugaragaza ibikorwa Imana idushakaho. Igikorwa Data Ushoborabyose ashima, ni ukwakira uwo yatumye Yezu Kirisitu. Dushobora kuba kuri iyi si bisanzwe nta nabi tugaragaza nta n’uwo tubangamiye, aiko iyo tudakinguriye umutima wacu Yezu Kirisitu watsinze urupfu akzukira kutuganisha mu ijuru bidasubirwaho, icyo gihe ubuzima tuba turimo ni igicagate, ni amanusu arangira nyuma y’akanya gato.
- Ikindi cy’ingenzi
Ikindi gikorwa cy’ingenzi cya ngombwa, ni ukwihatira gufasha abandi kumenya iyo nzira igana mu ijuru. Ntibyoroshye, ariko umukirisitu nta kindi abereyeho atari uguhesha ikuzo Uwamucunguye. Kimwe mu bimenyetso by’uko twunze ubumwe na we, ni uko tumubwira abandi tubifuriza kumumenya, kumwakira no kumukunda mbere ya byose kugira ngo ihirwe twiyumvamo na bo barinyungutire. Mu isi hari abahumishwa n’ubukire n’ubujiji bwabo ku buryo uko wababwira gute, barushaho kwifungirana mu bujiji bwabo. Iyo tugerageje uko dushoboye bakanga, turarekera tugakomeza gukomera k’uwo twemeye, ibindi tukabiharira Nyirijuru kuko ni we uzi neza ijana ku ijana impamvu ya byose.
- Lazaro wahoze ari umukene
Umukungu yamaze gupfa baramuhamba maze yibona ikuzimu yubura amaso atangarira Lazaro yahoze yirengagiza. Uwabaye ku isi ashonje atagira n’urwara rwo kwishima, yari anezerewe ari kumwe na Aburahamu mu Rumuri rw’iteka. Umukungu wapfuye apfuye, yatangiye gutakamba ariko byari bitagishoboka ko agerwaho n’imfashanyo y’isengesho. Iyo umuntu apfuye biba birangiye, ibyo atakunze ngo abiharanire agifite izi ngingo Imana yamuhereye icyo, ntashobora kubishyira mu bikorwa igihe umubiri warangije akawo.
Dukore uko dushoboye tugifite akuka, dusenge, twigishe dushishikaze, wenda n’abanangiye banaguka bataranogoka.
Yezu Kirisitu asingizwe. Umubyeyi Bikira Mariya aduhakirwe. Abatagatifu duhimbaza none, Benedigita, Ewuzebiya, Heriberto na Yuliyani, badusabire kuri Data Ushoborabyose.
Padiri Cyprien BIZIMANA


text:
Huye:Incike za Jenoside ziba mu kigo cy’abihayimana ngo hari uburenganzira zambuwe
Abakecuru b’incike za Jenoside yakorewe Abatutsi baba mu kigo cy’abihayimana cya St Aloys mu murenge wa Tumba mu karere ka Huye bavuga ko hari uburenganzira bambuwe bwo guhabwa inkunga y’ingoboka.
Kuba baba mu kigo cy’abihayimana ngo ntibikuraho inshingano ya Leta yo kubafasha kuko ari abantu bayo.
Bamwe muri bo bafite ubumuga batewe na Jenoside yakorewe Abatutsi muri 1994.Bamwe kubera gusaza amajwi yabo ntasohoka neza kandi bamaze imyaka icumi baba muri iki kigo.
Nyiramongi, umwe muri aba bakecuru ufite ubumuga bwo kutabona yagize ati: “Hari ikintu kigeze kumbabaza. Umukuru w’umudugudu yigeze kuza kudushinyagurira hano araza atubwira ko hari abantu bakeneye kutubarura ngo duhabwe inkunga y’ingoboka. Baratubaruye badushyira ku rutonde rw’abagombaga gufashwa ntitwafashwa.”
Ngo yakomeje kunanizwa ajya ku biro by’umurenge kugira ngo arebe ko inkunga yaje ariko ngo ntayo yabonye.
Ati:“ Nibaza niba kuba mba muri iki kigo binyambura kuba nararokotse Jenoside yakorewe Abatutsi. Mbere barayiduhaga ariko ubu barayihagaritse kubera impamvu tutazi.”
Undi musaza w’imyaka 75 utarifuje ko twandika amazina ye avuga ko kuba yarasigaye ari wenyine baramumazeho urubyaro, yagombye guhabwa iyo nkunga y’ingoboka.Anenga Leta ko yavanyeho iyo inkunga yabahaga kandi hari akamaro yari ibafitiye. Asaba ko bayisubizaho kuko ngo yabafashaga cyane.
Umuyobozi w’Ikigo cya St Aloys kita kuri bariya babyeyi witwa Soeur Gaudiose Mukankusi avuga ko abo bafasha ari abantu bose babayeho nabi barimo abakecuru, abasaza, abafite ubumuga butandukanye n’abana batawe n’ababyeyi hatitawe ku madini basengeramo.
Ati:“Tubazana hano tukabereka urukundo kuko abenshi baba bariyanze. Iyo bari kumwe baganira usanga bahuje urugwiro bakishima.”
Ngo mu rwego rwo kubafasha kubaho ubuyobozi bwa kiriya kigo bwahisemo guhinga imyaka no korora kugira ngo babone ibiribwa bitabahenze.
Umuyobozi w’Akarere ka Huye ushinzwe imibereho myiza Annonciatte Kankesha yabwiye Muhabura.rw ko batari bazi kiriya kibazo.
Ati“Inkunga bagenerwaga yari akabando ko kubasajisha ariko niba yarahagaze byaba bibabaje. Byaba ari amakosa. tuzakurikirana turebe impamvu batakibona inkunga y’ingoboka kandi bayikwiye.”
Ubwo hizihizwaga ku nshuro ya 18 Umunsi mpuzamahanga w’abageze mu zabukuru Umunyamabanga wa Leta muri Minisiteri y’ubutegetsi bw’igihugu ushinzwe imibereho myiza muri Minisiteri y’Ubutegetsi bw’Igihugu Dr. Mukabaramba Alvera yavuze ko Leta ishobora kubongerera inkunga uko amikoro azaboneka.
Nyiramongi ufite ubumuga bwo kutabona avuga ko umukuru w’umudugudu yigize kubashinyagurira ababeshya ko hari uwugiye kubaha inkuga ariko barategereje amaso ahera mu kirere
Uwushinzwe imibereho myiza mu karere ka Huye Kankesha yavuze ko batari bazi kiriya kibazo
Ruhumuriza Richard /MUHABURA.RW


text:
Hari umusore uvuga ko amaze imyaka itandatu mu ishyamba yarabuze aho kuba nyuma y’aho se apfuye, mukase akigarurira imitungo yose. Mutijima Janvier yemeza ko mukase yamwirukanye, akaba yibera mu ishyamba rya Jali mu karere ka Gasabo.
Abaturanyi ba Mutijima basaba Leta kurenganura uwo mwana, mu gihe ubuyobozi bw’umurenge butanga icyizere ko bugiye gukurikirana icyo kibazo.
Mutijima Janvier afite imyaka 21 y’amavuko, itangazamukuru rya Flash rimusanze mu ishyamba rya Jali ni umurenge wa Gatsata, ari naho avuga ko aba.
Yicaye ku gashuka gashaje kandi aragaragara nk’uwihebye.
Mu kiganiro cy’iminota 30 twagiranye, yatangiye adutekerereza uko byagenze kugira ngo yisange mu ishyamba amazemo imyaka 6.
Yatangiye avuga ati “Yankubitaga nambaye ubusa dore n’inkovu urazibona; noneho nkarara kuri sima ntanariye, n’ishuri ndarireka mba mayibobo yo mu muhanda, nkarya imisige hariya Nyabugogo, nkarara mu biraro bya Nyabugogo.
“Ni ho twajyaga kurara noneho tukabishyura igiceri cy’ijana, nakibura nkaza kurara muri iri shyamba. Iyo nabaga mpafitiye ubwoba, najyaga kurara mu ma tuwarete (toilettes) y’abaturanyi.”
Abaturanye na we kugeza se na nyina bapfuye na bo bavuze ko imitungo yakuwemo ari ye n’ubwo mukase yamwirukanyemo, ni ikibazo bavuga ko cyageze no mu buyobozi nyamara nticyakemurwa.
Umwe yagize ati “Ikibazo cy’uyu mwana agifitanye na mukase wamutwariye amazu, ariko iki kibazo ntaho kitageze mu nzego z’ubuyobozi, asa nkaho yanatsinze, ariko ntakubimuhesha biriho.”
Undi yagize ati “Bahamaze igihe kitari kinini mama we yaje kurwara, turamurwaza, arapfa. Amaze gupfa bamuha inkurarwobo y’iyi nzu kuko niwe mwana bari bafite.”
Hari uwagize ati “ ‘Executif’ yaravuze ngo iyo nzu igomba gusubizwa umwana.”
Mutijima akomeza asaba inzego z’ubuyobozi kumurenganura bakamusubiza imitungo ye, akareka kuba mu ishyamba. Ibi ni nabyo abaturanye be bifuza.
Ati “Bankemurire ikibazo mbone aho kuba, sinkomeze kurara hanze kuko urabona ko turi no mu bihe by’imvura, uba usanga bingoye cyane. Ni cyo nasaba ubuyobozi.”
Ubuyobozi bw’umurenge wa Gatsata buvuga ko ikibazo cya Mutijima butari bukizi. Iyamuremye Francois uyobora uwo murenge yabwiye itangazamakuru rya Flash ko ikibazo agiye kugikurikirana.
Ati “Ikibazo cye tugiye kugikurikirana, kuko natwe nk’abayobozi ntitwakwemera ko umwana aba mu ishyamba. Hari uburyo binyuzwamo imitungo ikagaruzwa,tugiye kubikurikirana.”
Umukobwa wa Mukase agikubita amaso umunyamakuru rya wa Flash yahise yinjira mu nzu arafunga kugeza ubwo tuhavuye tudashoboye kumva uruhande rwa Mukase wa Mutijima.
Mu mashusho ku buryo burambuye:
AGAHOZO Amiella


text:
Uyu muhanzi aherutse gusoza amasomo ya kaminuza mu ishami rya Music and Business muri kaminuza ya Campbellsville muri Leta Zunze Ubumwe z’Amerika.
Yabwiye IGIHE ko muri iki gihe afite imishinga myinshi y’indirimbo ateganya gusohora bidatinze mu gukomeza kwiyereka abafana mu Rwanda no muri Afurika y’Uburasirazuba ko ‘impano ye itazimye’ nyuma y’uko yari amaze igihe atibanda cyane ku muziki.
Ati “Mfite imishinga myinshi ngiye gushyira hanze muri iyi minsi, mfite izindi ndirimbo nzashyira hanze mu minsi izaza, hari inshyashya yitwa Jehovah, Champion, Destination, izo ni zimwe mu zizaza vuba. Abafana banjye mu Rwanda no muri Afurika y’Uburasirazuba banyitegure mfite ibikorwa byinshi, ndi gukora cyane.”
Yavuze ko yahimbye iyi ndirimbo agamije guhumuriza abantu bacibwa intege n’amagambo y’abantu batega abandi iminsi akavuga ko bidakwiye kuko imigambi y’Imana irusha imbaraga ibibaho byose.
Ati “Icyo nashakaga kuvuga ni uko urukundo rw’Imana rutandukanye n’urw’umwana w’umuntu, gahunda z’Imana zitandukanye n’iz’abantu. Ubutumwa bugenewe ba bantu baba bumva ko ubuzima bwarangiye cyangwa ibintu byose byahagaze, nabibutsa ko Imana ihari, ifite igisubizo.”
Muri iyi ndirimbo Alpha Rwirangira yise ‘Yamungu’ hari aho aririmba agira ati “Bavuze ko nta na kimwe nzigezaho, bantega iminsi uko bwije uko bucyeye, amashuri yo ngo sinzigera nyarangiza, iyo yavuze[Imana] ntawe ujya uyivuguruza….”
Yamungu, indirimbo nshya ya Alpha Rwirangira
Alpha Rwirangira afite izindi ndirimbo zakunzwe cyane zirimo ‘African Swagger’, ‘Birakaze yaririmbanye na Kidum’, ‘She doesn’t know’, ‘Heaven ft LaMyia Good’, ‘Amashimwe’ n’izindi.


text:
kuki tugomba kwambara umwami Yesu kristo nk’umwambaro wacu wa buri munsi? wowe wambaye nde?
Ahubwo mwambare umwami yesu kristo, ese iyo urebye ubona wambaye uwuhe mwambaro?
Ibyahishuwe 3:18 atugira Inama ngo tuze tumugureho imyambaro ihisha isoni z’ubwambure bwacu, pawulo yaravuze ngo nyamara singe uriho ahubwo ni kristo uriho muri njye. Ukurimo niwe utuma ukora byabindi ukora. Umwambaro wacu uwo ariwo wose ukwiye kuba kristo kuko niwo mwambaro udasaza, buri wese yambara ukamukwira mugihe cyose waba urimo, kandi uwambara ahantu hose mubyo ukora byose ariko uwo mwambaro nta mwanda na muke ushobora kuwufataho.
Muge mugenza mutyo kuko igihe cyo gukanguka gisohoye, ntiwite kubyo wibwiraga,va mubyakera ahubwo uhindure imitekerereze hanyuma wige kubaho. (Abaroma 13: 11) uretse gukanguka, nagakiza karakwegereye kurusha igihe wizereye, we gufata ibintu nkuko bamwe babifata, we kugira agakiza ka hano gusa, ahubwo kakugaragareho aho ujya hose, haba mu ishuri, mu isoko, utashye n’ahandi, ntakirango uzishyiraho ko uri umu kristo, ahubwo Bibiliya yaravuze ngo turi inzandiko zisomwa nabose.
Pawulo yariwe n’inzoka bategereza ko apfa, ariko ntiypfa kuko itarya uwari umurimo (Yesu) ariko ayikunkumurira mu ziko, babona ntacyo abaye bahindura imvugo bati burya imana zigenda ziri kumwe nawe, nawe iga kuba udakora nk’ibyo abandi badakora uzahinduka udasanzwe.
Ijoro rirakuze burenda gucya, igihe cy’imirimo kirageze kora neza wige kugirirwa ikizere, niba uziko ntawagusiga ibintu bye (imitungo), ngo agende nturaba umukristo, ukore ataruko baguhase/bakugenzuye ahubwo ukore kuko uzi aho ujya.
iyambure umwijima wambare intwaro z’ mucyo, umenye igihe (seasonal time) ugezemo, wige kwihangana, mugihe cyo gusuzugurwa, kudahabwa agaciro, ahubwo wambare intwaro z’umucyo, wige kugira ingeso nziza muri byose nkabagendera mu mucyo, wirinde ibiganiro bibi kuko nabyo ari icyaha, udasinda, udasambana udakora iby’isoni nke (ibindi byaha ukora bitanditswe muri Bibiliya), udatongana utagira ishyari, ahubwo wambare umwami Yesu kuko niwe uzatubuza ibyo byose. amen.
106 total views, 2 views today


text:
TUMENYE BIBILIYA:Igice cya 5:Umwami n’ abantu be: Impamvu yo gutoranywa kw’ Abalewi
Ni iby’ igiciro cyinshi ko natwe Imana idutoranirije kugira ngo tumenye ubwiru bwayo, bwanditse mu Kubara 1: 47-51. Ikizakumenyesha ko watoranijwe n’ Imana ni uko:
- Umenya ubushake bwayo
- Ukagira imirimo igaragaza ubwo bushake
- Ukayikora unezerewe kandi utagononwa.
Ese wamenye icyo Imana igushakaho?
Yesu Kristo icyitegererezo cyacu, yavuze ko gukora ubushake bw’ Uwamutumye ari ibyokurya bye! (Yohana:4:34) yaryoherwaga no kubura umunezero w’ umubiri nko kurya, kugira ngo akore ibyo Imana ishaka (kuvuga Ijambo ry’ Imana).
Umwami wacu kandi yavuze ko abikora ku bushake bwe! Ntabwo yabikoraga nk’ ufite itegeko akurikiza, yatanze ubugingo bwe nta wubumwatse. (Yohana:10:18).
Petero ibi yabihamije ubwo yagendereraga Koruneliyo, maze avuga ko mu mahanga yose Uwubaha Imana, agakora ibyo gukiranuka, Imana imwemera. (Ibyakozwe n’ intumwa 10:35).
Ibi bivuze ko hari igihe umuntu akora ibyo gukiranuka(imirimo igaragara inyuma) ariko atubaha Imana! (Matayo:23:27-28).
Abandi bakora imirimo ariko bakayikora nk’ aho batayitoranirijwe! Nk’ aho ari ugusimbura undi wakayikoze. Nyamara, Imana izi abakora banezerewe n’ abakora ngo buzuze inshingano; aba rero nta ngororano babona kuko bakora bagononwa (1Abakorinto:9:17-18.)
Uri gusoma impamvu umuryango w’ Abalewi watoranijwe, rero banza wibaze uti “Ese nishimira kumenya ubushake bw’ Imana? Ese iyo mbumenye mbikora nezerewe?”
Imana yabujije Mose kubarura umuryango w’ Abalewi nk’ abandi Bisirayeli bandi, kuko bari abarinzi b’ ubuturo bw’ ibihamya n’ ibintu byabwo byose, ndetse bagombaga kubutwara. (Kubara:1:49-51).
Kandi Abalewi bari ingurane z’ imfura z’ Abisirayeli, ndetse Abalewi bari ab’ Imana.
Abaheburayo 8:5, hatumenyesha ko umurimo, Abalewi bakoraga wari igishushanyo n’ igicucu cy’ ibyo mu ijuru.
Kristo ni we mfura yo Kuzuka kandi yadukijije urupfu, nawe atubera ingurane imbere y’ Imana, aradusimbura apfa urupfu twari gupfa. (2 Korinto:5:21.)
Kristo rero ni we wemerewe kuvugira abantu ku Mana mu ijuru wenyine! Natwe abamwizera aratweza akatwegereza Imana mu buturo bwayo,(Abaheburayo:8:6). Nk’ uko Mose yavugiraga Abisirayeli, akabahishurira n’ ibyo Imana ibashakaho, ni ko na Kristo nawe yaduhishuriye Imana (Luka: 10:22 ), yaduhishuriye n’ icyo Imana ishaka (Yohana 4:23), Ko tuyisengera mu Kuri no mu Mwuka.
Umumaro wo gutoranywa n’ Imana;
- Niyo mpano ikomeye iyi Isi ifite ko hari abantu Imana yahamagaye ngo babe abahuza Imana n’ abantu (2 Korinto:5:18),
- Uyu murimo waduhinduye ubwoko bushya imbere y’ Imana, twebwe abatari Ubwoko, ubu turi; abatambyi, abami, ishyanga ryera n’ abantu Imana yaronse. (1Petero:2:8-9). kandi uyu si umutwaro ni UMUGISHA
“Mwemere kuba abagaragu bange munyigireho, kuko ndi umugwaneza kandi noroheje mu mutima, namwe muzabona uburuhukiro mu mitima yanyu, kuko kunkorera kutaruhije, n’ umutwaro wange utaremereye” Matayo: 11:29-30.
Ubushake bw’ Imana n’ umunezero bihishwe mu kwemera kuba Abagaragu ba Yesu( Kumvira icyo Umwuka we adutegeka tutabajije impamvu.) kandi tukamwigira ho ibyo yakoze natwe tukabyigana (ibyanditswe ku buzima bwe muri Bibiliya).
Abakolosayi:2:3
“Muri we ni mo ubutunzi bwose bw’ ubwenge no kumenya bwahishwe”
798 total views, 2 views today


text:
Habimana Emmanuel wazanye imvugo “Ibisambo by’ibyubi” yahawe inzu
Habimana Emmanuel, umuturage wo mu karere ka Rutsiro, Umurenge wa Kivumu, Akagari ka Bunyunju wamenyekanye cyane ku mbuga nkoranyambaga kubera imvugo ze zuzuyemo ukuri kwinshi ariko na none zisa nk’aho zisekeje aho yazanye imvugo “Ibisambo by’ibyubi” yashyikirijwe na Guverineri w’intara y’iburengerazuba inzu yubakiwe n’Ubuyobozi iherereye mu kagari ka Kabujenje hejuru y’umuhanda Rubavu-Karongi ahazwi nko kwa Shuni.
Habimana Emmanuel yamenyekanye mu ntangiriro za Gicurasi 2021, binyuze ku ka videwo kashyizwe kuri channel ya Youtube ya Kivu post y’uwitwa Iradukunda Samson, bikaza kurangira hakoreshejwe ababyeyi be mu kumushyiraho igitutu kugira iyi videwo isibwe, akaza no kubyubahiriza videwo akayivanaho, ariko hari abinkwakuzi bari bamaze kuyivanaho bakomeza kuyihererekanya, ibyatumye Ubuyobozi bukurikirana ikibazo cya Habimana Emmanuel byanatumye yubakirwa iyi nzu yashyikirijwe.
Habimana Emmanuel mu buhamya bwe avuga ko kubera ubukene yarimo Umugore yamutanye abana akajya kwishakira undi mugabo.
Habimana Emmanuel wari umaze imyaka myinshi asembera kubwo kutagira aho akinga umusaya, mu kiganiro yahaye Rwandanews24 muri Kamena 2021 yatangaje ko ibyo Umukuru w’Igihugu amugenera bitamugeraho kubera abayobozi b’ibisambo by’ibyubi bibirya.
Nyuma y’uko tuvuganye na Habimana Emmanuel, ubwo twageragezaga kubaza Ayinkamiye Emerance wari Umuyobozi w’Akarere ka Rutsiro muri icyo gihe yatangarije Rwandanews24 ko uyu muturage ibyo avuga abeshya, kuko yari afite amasambu akayagurisha akayamara ariko nabo bakomeje kubona atabaza bakamukodeshereza inzu yo kubamo ngo abone aho akinga umusaya, ibintu twakomeje gukurikirana tugasanga uyu muyobozi yarabeshyaga kuko Habimana yararaga hanze ku ibara ry’inzu y’ubucuruzi.
Mubyo Habimana Emmanuel yavugaga ko yagenewe n’Umukuru w’igihugu ntibimugereho icyo gihe yavuze ko harimo amabati, inzugi akabibura nyuma bakaza no ku mufotorera ku nzu bikarangira ihawe undi muturage we akarenzwa ingohe.
Habimana kuri uyu wa 06 Nyakanga 2022 yashyikirijwe inzu yubakiwe ku bufatanye bw’Urwego rwa Dasso rukorera mu karere ka Rutsiro n’Ubuyobozi bw’Inzego z’ibanze akaba yahawe inzu y’ibyumba 3 n’uruganiriro, ikagira igikoni hanze, ubwogero n’ubwiherero, yahawe kandi ibyo kurya bitandukanye byo kumufasha gutangira ubuzima.
Ubwo Habimana Emmanuel yashyikirizwaga inzu yubakiwe akanyamuneza kari kose haba kuri we n’abana be, dore ko abaturage b’uyu murenge bari bikoreye amatekero baturutse mu tugari twose tugize uyu murenge.
Munyamahoro Patrick, Umunyamabanga nshingwabikorwa w’Umurenge wa Kivumu mu ijambo yagejeje ku bitabiriye umuhango wo gushyikiriza inzu ku mugaragaro Habimana, yavuze ko abenshi bamwitaga amazina amutesha agaciro (Icyubi cyangwa Umunyarubega), abandi bakavuga ko ari umurwayi wo mu mutwe kubera uburyo bubi yari abayeho yirirwa yikorera imizigo iremereye ngo arebe ko yabaho ariko atari ko biri kuko ari umuturage nk’abandi.
Murekatete Triphose, Umuyobozi w’Akarere ka Rutsiro avuga mu mwaka w’ingengo y’imari usojwe umuhigo wo kubakira abatishoboye bawuhiguye ku kigero cya 100% ndetse muri uyu mwaka w’ingengo y’imari dutanagiye bazakomeza kubakira n’abandi badafite aho bakinga umusaya.
Ati “Mu mwaka w’ingengo y’imari dusoje twubakiye amazu imiryango 71 itaragiraga aho ikinga umusaya, twafatanyije n’abihayimana (Amadini n’amatorero), aho muri uyu mwaka tugiye gutangira tuzubakira imiryango yisumbuyeho, kuko tuzubakira imiryango irenga 300.”
Murekatete akomeza asaba abaturage kuzitabira imiganda muri gahunda yo kubakira abaturage badafite aho bakinga umusaya, ndetse abubakiwe amazu akabasaba kubungabunga no gufata neza inzu bahawe.
Habitegeko francois, Guverineri w’Intara ubwo yabwiraga Habimana ko inzu ayihawe yongeye gusengera Umukuru w’Igihugu, Ingabo z’Igihugu n’Ubuyobozi bwose kugeza ku rwego rw’umurenge asabira abayobozi b’u Rwanda ku mana ngo ibakomeze mubyo barimo gukora.
Habitegeko Francois, Guverineri w’Intara y’Iburengerazuba ati “Habimana Emmanuel abenshi twamumenye binyuze ku mbuga nkoranyambaga ariko ugasanga abantu bamuseka, bamuvugiraho kandi ibyo yavugaga byari byo kuko atagiraga aho aba ndetse ntan’ubundi bufasha yari afite, icy’ibanze n’uko yabonye inzu ndetse turashimira abaturage ba Kivumu bamugeneye ibyo kurya by’ibanze, mu byo yavugaga yashimaga nyakubahwa Perezida wa Repubika avuga ko hari aho agejeje u Rwanda anamusaba ko nawe hari ibyo yamugezaho, uyu munsi turishimye ko agiye mu kindi cyiciro kuko atagiraga aho aba, abayeho ubuzima bubi none ahawe aho kuba.”
Habitegeko avuga ko Habimana Emmanuel nyuma yo gutuzwa hagiye kuzakurikiraho kumuha Girinka nawe akabasha kunywa amata, akanabasha kubona ifumbire.
Habitegeko akomeza avuga ko batazihanganira abayobozi gito mu nzego z’ibanze banyanganya umuturage ibyo yagenewe n’Umukuru w’igihugu, umuyobozi abereyeho kutarenganya umuturage no kumuvuganira kuko batabereyeho kwambura umuturage ibyamugewe, bakabimugezaho uko byakabaye.
Mu karere ka Rutsiro habarurwa imiryango irenga 400 itagira aho ikinga umusaya ikaba izakomeza kugenda ituzwa uko ubushobozi buzajya buboneka, dore ko n’igice kinini cy’ingengo y’imari y’umwaka 2022-2022 kingana n’arenga Miliyari 3 Frw cyashyizwe mu bikorwa biganisha ku mibereho myiza y’abaturage.


text:
Ubutumwa bw’ihumure, Pasiteri Habyarimana Desire
Yanditswe na:
Ubwanditsi
2021-04-08 06:41:29
Muri iki gihe twibuka ku nshuro ya 27 Jenoside yakorewe Abatutsi, umuryango wa
agakiza.org na Seek and Save Humanity ministry, SSHM dufashe mu mugongo abacitse ku icumu rya Jenocide yakorewe abatutsi.
Turasaba Imana ngo ikomeze kububaka mu mwuka, amarangamutima n’ umubiri.
Erega hariho ibyiringiro yuko igiti iyo gitemwe cyongera gushibuka, Kandi kikajya kigira amashami y’ibitontome. Yobu 14:7
Kumenya Kristo, biduha ibyiringiro byo gushibuka kuko imbaraga zamuzuye mu mva zizabasha kuzura ubuzima bwacu bw’umwuka, ubugingo n’umuburi.
"Hashimwe Imana y’Umwami wacu Yesu Kristo ari yo na Se, ari na yo Data wa twese w’imbabazi n’Imana nyir’ihumure ryose, iduhumuriza mu makuba yacu yose kugira ngo natwe tubone uko duhumuriza abari mu makuba yose, tubahumurisha ihumure twahawe n’Imana" 2 AKorinto 1:3-4
Ahari kurira kwararira umuntu, bwacya mu gitondo impundu zikavuga:
https://www.agakiza.org/Ahari-kurira-kwararira-umuntu-bwacya-mu-gitondo-impundu-zikavuga.html
Wareba kandi n’iyi nyigisho: Ahari kurira kwararira umuntu, bwacya mu gitondo impundu zikavuga
VIDEO
[email protected]


text:
Oscar Bayingana; Feb. 24, 2013
Kenshi usanga nta ngorane zihariye mu kumva no kuvuga Ikinyawanda ku banyarwanda bose. Nyamara imyandikire ya buri muntu usanga ihabanye cyane iyo ugereranyije n'abandi muri rusange. Izo ngorane rero ziterwa n'uko hatarabaho imyandikire y'Ikinyarwanda ihuje abavuga Ikinyarwanda bose. Usanga ari ingorabahizi mu buryo bwose., cyane cyane ku migemo ifite inyajwi ndende zishobora kumvikana mu buryo bunyuranye bugeze kuri bune,
Uretse kugira ingorane mu kwandika Ikinyarwanda rero, nanone hiyongeraho ko abantu badashobora gusoma kimwe ibyanditse kuko nta bimenyetso by'amajwi abavuga Ikinyarwanda baziranyeho bose. Bityo rero ugasanga abantu basubira mu magambo bashakisha uko bayavuga mu buryo bumvikanisha inkuru cya se amatangazo basoma (nko ku banyamakuru ba radio Rwanda). Inyandiko ikurikira uyu munyeshuri Juliet Musabyeyezu atugezaho aradufasha guhuza imivugire n'imyandikire y'Ikinyarwanda nk'uko mugenziwe Jake Freyer na we yabitugenekerereje mu nyandiko yatugejejeho ubushize.


text:
AMASOMO:
1S 3, 3b-10.19;
Ps 39;
1Co 6, 13b-15a.17-20;
Jn 1, 35-42.
Tugeze ku cyumweru cya kabiri gisanzwe cy’umwaka wa liturijiya. Amasomo matagatifu tumaze gutega amatwi araturarikira kuzirikana ku ngingo y’UMUHAMAGARO, ari nayo bita UBUTORWE.
Dusanzwe tumenyereye ko umuntu ahamagara uwo azi, kuko nyine amuhamagara mu mazina ye, kandi ko nta muntu ushobora guhamagara mugenzi we adafite icyo ashaka kumubwira. Bityo nta muntu wakagombye guhamagarira mugenzi ubusa. Ukoze atyo, abandi bamwita umwana cyangwa umusazi.
N’Imana nayo, burya buri kanya iba iduhamagara. Iduhamagara mu mazina yacu kuko ituzi kurusha uko twiyizi. Iyo iduhamagaye, ni uko nayo hari ubutumwa iba ishaka kuduha. Ni koko n’ubwo akenshi bitugora kumenya ko ari ijwi ry’Imana riduhamagara, ntibitworohere kumenya gutandukanya ijwi ryayo n’andi majwi, nta bwo Imana iduhamagarira ubusa.
Mu isomo rya mbere twumvise ukuntu Imana yahamgaye umwana Samweli wari wiryamiye mu ngoro. N’aho mu ivanjili twumvise ukuntu Yezu yatoye abigishwa be ba mbere, ba bandi bari aba Yohani Batisita. Ku ikubitiro yatoye babiri aribo Andereya n’undi batatubwiye izina. Andereya yageze imbere ahura na mwenenyina Simoni, ngo ni uko amugeza kuri Yezu. Gusa igitangaje muri iyi vanjili ni ukuntu aba bigishwa ba mbere bakurikiye Yezu badashidikanya nk’aho bari bafitanye umugambi. Ibi kigaragaza ko Imana ariyo idutora, kandi ko uwo yahisemo nta mpamvu n’imwe cyangwa urwitwazo byakagombye gutambamira uwo muhamagaro w’Imana.
Bakiristu bavandimwe, ese jyewe, wowe, aho tujya twumva ko natwe twatowe n’Imana, imwe yadutoye mbere na mbere iduha impano y’ubuzima. Imana rero iratuzi, kandi idufiteho umugambi. Yaba umusaza, umukecuru, umwana, umukire cyangwa se umukene, uwize cyangwa utaragize ayo mahirwe, umuzungu cyangwa umwirabura, aho njya niyumvisha ko hari ubutumwa Imana insaba kugeza ku bandi uko naba ndi kose? Buri wese Imana imutuma kuri mugenzi we, imutuma ku bantu. Ni nayo mpamvu Imana nta n’umwe yigeze irema nka mugenzi we, ibyo ikaba ibigirira kugirango umwe agire icyo ageza kuwundi, abe intumwa y’Imana ku bandi bityo Imana ibashe kwigaragaza muri bose. Nta n’umwe yigeze iha impano ku buryo bwa mugenzi we. Ibyo nta kindi yabikoreye kwari ukugirango tujye twuzuzanya.
Mu isomo rya mbere twabonye ko uwafashije umwana Samweli gutahura uwamuhamagaraga ko ari umuherezabitambo Heli. Naho mu ivanjili twabonye ko uwafashije bariya bigishwa ba mbere kumenya Yezu ko ari Yohani Batista ubwo yabonaga Yezu atambutse akamutunga urutoki ati Dore “Ntama w’Imana, dore ukiza ibyaha by’abantu”, hanyuma nabo bakamukurikira. Nyuma twabonye kandi ko ari Andereya wayoboye mwenenyina Simoni kuri Yezu. Nguko uko Imana ikora ari na cyo idusaba: kuyibera ba ambasaderi mu bantu, tubafasha kuyigana, kuyobora bagenzi bacu ku Mana. Babyeyi, nk’uko Heli yafashije Samweli, umwishywa we yarashinzwe kurera ku mubiri no kuri roho, kumenya ijwi ry’Imana, ese mwebwe abana banyu mujya mubatoza ubukiristu hakiri kare? Ese mujya mubigisha amasengesho, nk’uburyo muntu yiga gutega amatwi Imana no kuyiganiriza? Nk’uko twabonye ukuntu Andereya yagejeje mwenenyina ku Mana, ese twebwe abavandimwe bacu tujya duhurira ku isengesho? Cyangwa iteka tuba turi mu ntambara z’imitungo? Ngo ni kanaka ukunzwe? Ni runaka bagabaniye hanini? Ni runaka ukize? Ni runaka wabyaye neza? Kugera uyu munsi, guhera kano kanya Imana irasaba buri wese kugeza mugenzi we ku Mana, kuba nk’iteme cyangwa ikiraro gihuza Imana n’abavandimwe.
Umuntu ashobora kwibwira ati se iyo twamaze gushyikiriza bagenzi bacu Imana, bamaze kumva ijwi ryayo bakagenda bayigana, ikiba gisigaye ni iki? Ese ntibiba bihagije? Mu ivanjili, twabonye ko Andereya amaze kugeza mwenenyina kuri Yezu, ngo Yezu yamwitegereje, aramubwira ati “Uri Simoni mwene Yohani; none kuva ubu uzitwa Petero” (bisobanura urutare). None kuba Imana yamuhaye irindi zina bishatse kuvuga iki?
Icyo bishatse kuvuga nta kindi ni uko iyo Imana iduhamagaye tuba tugomba kuva mu byo twari turimo kugirango tubashe kuyikurikira ntakindi tuyibangikanyije
. Tuba tugomba gusiga byose. Tuba tugomba kuba bashya. Tuba tugomba guhinduka kugirango tubashe kuyikorera. Mwibuke ko n’igihe tubatijwe ko hari amazina y’amatagatifu twigombye, ikimenyetso cy’uko natwe tuvutse bundi bushya. Ese ko twivugira ko ‘Izina ari ryo Muntu’, aho tujya twibuka gukurikiza ingero z’abatagatifu tuba twariyambaje? Cyangwa duheruka tuyahitamo, kuko avugitse neza, ko adasanzwe cyangwa ko hari benshi mubakomeye bayitwa? Ni uko twajya guhitiramo abana bacu amazina, ntitubanze kureba neza ibyo abo batagatifu bakoze, ahubwo tukifatira amazina agezweho, ya yandi avugitse neza, amwe y’ibihangange nka ba Messi, Ronaldo, Obama, n’ayandi. Ba Venansiya, ba Lawurensiya, bene ayo mazina nta muntu ukiyakoza umwana we, ngo ni amazina y’abakecuru!!!! Hari umusaza wigiye batisimu akuze, amaze kubarizwa batisimu, yanatsinze rwose, ikibazo kiza kuba icyo guhitamo izina. Ni uko ubwo umukateshiste yamubazaga izina azitwa, undi yasubijeko ashaka kuzitwa ‘plastique’, ubwo umukateshiste we mukumusiganuza yakekaga ko ahari ashaka kuvuga Placide, umusaza ati ni Plastique, bitaba ibyo iyo batisimu yanyu mukayihorera. Ubwo yari agendeye ku ma publicités yacaga kenshi kuri radiyo yamamaza ibikoresho bya Industrie Mironko plastique. Yiyumvishaga ko Mironko ari iry’ababyeyi naho plastique rikaba irikirisitu.
Bakiristu bavandimwe, umuhamagaro wa muntu, ntuhera muri batisimu gusa, uhera mu kuvuka, aho buri wese ku giti cye, kabone n’abavuka ari impanga, yinjira mu buzima kandi akazagira n’igihe cyo kubusohokamo. Nta we uhitamo kuvuka ari umuhungu cyangwa umukobwa. Ntawe uhitamo aho avukira. Nta we uhitamo ababyeyi avukaho. Nta we uhitamo igihugu n’umusozi avukiramo. Uyu mubiri twambaye, ni impano y’Imana. Ntawakagombye kuwukoresha uko abyishakiye. Uyu mubiri ni ingoro ya Roho mutagatifu nk’uko Pawulo mutagatifu yabyibukije abakiristu b’I Korinti, natwe kandi abitwibutsa, ko umubiri twahawe uzira gufatwa nk’igikinisho kugera aho muntu yawukoresha ibyo yifuza byose. Ni koko abakristu b’i Korinti bumvaga ko gusambana ari igikorwa cy’ubunyangamugayo nk’uko umuntu akenera kuhagira umubiri we, akawusiga, akawurimbisha awambika ibyiza cyangwa awugaburira neza. Pawulo mutagatifu niyo mpamvu twumvise ababwira ati muramenye! Yagize ati “ Umubiri ntiwagenewe gusambana, ni uwa Nyagasani. Imana yazuye Nyagasani, izatuzura natwe ku bubasha bwayo”. Pawulo mutagatifu yashakaga kubagenurira ko roho nziza imwe izazuka ku munsi wa nyuma ikeneye gutura mu mubiri mwiza, umwe uzira icyitwa ubwangavure cyose
economic position and educational attainment.initial diagnostic work-up and evaluation. This evaluation buy cialis.
.
Bakiristu bavandimwe, ngira ngo kariya ka geso, natwe nk’abambaye umubiri tutakitondeye, kadusenyera muri ino si.
Bakiristu bavandimwe, kwa kino cyumweru, uyu munsi, muri kano kanya, Yezu arahamagara buri wese mu izina rye, ngo amutume ku bandi. Ariko icyo bidusaba nta kindi kitari uguhinduka. Ni ugukurikiza ingero za ya mazina y’abatagatifu twisunze. Aradusaba kandi kumenya ko umubiri wacu ari ingoro ya Roho mutagatifu, ko umubiri wacu utahamagariwe ziriya ngeso mbi zose, ko ahubwo wahamagariwe gukorera Imana no kuyisingiza
. Ibi kubivuga biroroshye, nyama kubishyira mu ngiro kenshi biradutsinda. Yezu ni we wabishoboye we wumviye Imana se kugera gupfa, ndeste apfiriye no ku musaraba, bityo akaba nk’iteme ridasaza rihuza abantu b’ibihe byose n’Imana. Uwo Kristu waduhuje n’Imana mu rupfu yarazutse, n’ubu ni muzima
. Nituza kumuhabwa mukanya mu kimenyetso cy’umugati, tuze kumusaba aduhe kumva ijwi rye riduhamagara. Kuko muri kino gihe hari amajwi menshi aduhamagarira icyarimwe, tumusabe aduhe kumenya gutandukanya ijwi rye n’ayandi menshi aturangaza. Ni uko nitwumva ijwi rye nk’umwana Samweli, tumwitabe tuti “Vuga Nyagasani umugaragu wawe arumva”. Tubisabe kandi tubisabirane. Amen


text:
[wptab name=’Isomo: Intangiriro 49′]
Isomo ryo mu gitabo cy’Intangiriro 49,29-33; 50, 15-24
Nuko arabategeka, ati «Ngiye gusanga abanjye; muzampambe hamwe na ba sokuru, mu buvumo buri mu murima wa Efuroni w’Umuheti. Ubwo buvumo buba mu murima w’i Makipela, ahareba i Mambure, mu gihugu cya Kanahani. Abrahamu yawuguze na Efuroni w’Umuheti ngo ube ubukonde, bajye bawuhambamo. Aho ni ho Abrahamu n’umugore we Sara bahambwe, ni ho Izaki n’umugore we Rebeka bahambwe; ni na ho nahambye Leya. Uwo murima n’ubuvumo buwurimo byaguzwe kuri bene Heti.» Yakobo amaze guha ayo mategeko abana be, asubiza amaguru ku buriri, arapfa, asanga abe. Bene se wa Yozefu babonye se amaze gupfa, barabwirana bati «None Yozefu yatwanga akatwitura inabi twamugiriye?» Ni ko gutuma kuri Yozefu, bati «Mbere yo gupfa, so yaradutegetse ngo muzabwire Yozefu muti ‘Nyabuneka, babarira bene so igicumuro n’icyaha bakoze. Ni koko, bakugiriye nabi bitavugwa! None, nyabuneka, babarira igicumuro cy’abagaragu b’Imana ya so.’» Nuko Yozefu arizwa n’ayo magambo bamubwiye. Bene se na bo ubwabo bariyizira, bikubita hasi imbere ye, baramubwira bati «Dore turi abacakara bawe!» Yozefu arabasubiza ati «Nimushyitse umutima mu nda. Mbese murakeka ko ngiye kwishyira mu cyimbo cy’Imana? Inabi mwari mwangiriye, Imana yayihinduyemo ibyiza, kugira ngo imbaga nyamwinshi irokoke, uko mubiruzi none. Maze noneho nimushyitse umutima mu nda! Nzabatunga, mwebwe n’abana muri kumwe.» Arabahumuriza, kandi ababwirana umutima utaryarya. Nuko Yozefu n’umuryango wa se batura mu Misiri. Yozefu aramba imyaka ijana n’icumi, abona abuzukuruza bavuka kuri Efurayimu, ndetse abahungu ba Makiri mwene Manase bavukira ku bibero bye. Yozefu abwira bene se, ati «Dore ngiye gupfa ariko Imana izabatabara maze ibakure muri iki gihugu, ibajyane mu gihugu yasezeranyije indahiro Abrahamu, Izaki, na Yakobo.»[/wptab]
[wptab name=’Zaburi ya 104 (105)’]
Zaburi ya 104 (105), 1-2, 3-4, 6-7
Alleluya!
Nimushimire Uhoraho, mwambaze izina rye,
nimurate ibigwi bye mu yandi mahanga;
nimumuririmbire, mumucurangire,
nimuzirikane ibitangaza yakoze;
nimwishimire izina rye ritagatifu,
muhimbarwe, mwebwe abashakashaka Uhoraho!
Nimugarukire Uhoraho Nyir’ububasha,
mushakashake uruhanga rwe ubudahwema.
mwebwe, nkomoko ya Abrahamu umugaragu we,
bahungu ba Yakobo, abatoni be!
Ni we Uhoraho, Imana yacu,
umugenga w’isi yose.
[/wptab]
[end_wptabset]


text:
Uyu mwana wamaze imyaka itatu yibera mu mihanda yo mu Mujyi wa Kigali, avuga ko yahisemo kuba muri ubwo buzima kubera ko hari igihe yamaraga n’iminsi ibiri nta kintu cyo kurya abona no kwanga guhora abona ababyeyi be bamurwanira imbere.
Avuga ko amakimbirane yahoraga hagati y’ababyeyi be akenshi na kenshi yaterwaga n’ubusinzi kuko se na nyina iyo babaga batasinze nta kibazo bagiranaga.
Ati “Bakundaga kurwana basinze, iyo babaga nta cupa basomye nta kibazo bagiranaga ikibazo n’uko iyo babaga barwanye nta n’uwibukaga kuduhahira njye na murumuna wanjye.”
Akomeza avuga, ko bitewe n’uko se na nyina batakundaga gusiba agacupa kandi n’iyo babaga bakanyweye batabahahiraga, we na murumuna we baratorotse bajya mu Mujyi wa Kigali gushakisha imibereho.
Ati “Byabaye ko tuza i Kigali gushakisha ubuzima nyuma nza kuburana na murumuna wanjye noneho nanjye ntangira kuraraguzwa mu muhanda nyuma nibwo nigiriye inama mva mu muhanda njya gukora akazi ko mu rugo amezi abiri noneho amafaranga bampembye ntangira kuyacuruzamo amagi n’ubunyobwa.”
Akomeza avuga ko ubuzima bwo mu muhanda bwaje kumugora bitewe n’ingorane zitandukanye yagendaga ahura nazo zirimo gushaka gufatwa ku ngufu n’aba-marine bagenzi be. Ibi ngo ni byo byatumye ava mu muhanda ahitamo guora ubucuruzi buciriritse.
Ati “Ubu ngenda nzengurutsa ubu bunyobwa n’amagi ayo nkuyemo nkakuramo ayo kurya andi nkayazigama nkazayishyuramo inzu.”
Avuga ko zimwe mu ngorane ahura nazo ari uko hari igihe ibyo acuruzwa babifata bakabimwambura kuko ubucuruzi bwo mu kajagari butemewe.
Umutoni akomeza avuga ko afite inzozi zo kuzaba umucuruzi ukomeye akanashimangira ko abonye igishoro gifatika yashinga restaurant kuko azi neza ko itajya ihomba kubera ko nta gihe abantu badakenera ibyo kurya.


text: Nuko umwigishamategeko arahaguruka, amubaza amwinja ati «Mwigisha, ngomba gukora iki kugira ngo ndonke ubugingo bw’iteka?» Yezu aramubwira ati «Mu Mategeko handitsemo iki? Usomamo iki?» Undi aramusubiza ati «Uzakunde Nyagasani Imana yawe, n’umutima wawe wose, n’amagara yawe yose, n’imbaraga zawe zose, n’ubwenge bwawe bwose, kandi uzakunde mugenzi wawe nk’uko wikunda.» Yezu aramubwira ati «Ushubije neza; ubigenze utyo, uzagira ubugingo.» Nyamara we, kugira ngo yikure mu isoni, abwira Yezu ati «Ariko se mugenzi wanjye ni nde?» Yezu araterura ati «Umuntu yamanutse i Yeruzalemu ajya i Yeriko, maze agwa mu gico cy’abajura, baramwambura, baramuhondagura maze bamusiga ari intere. Umuherezabitambo aza kumanuka muri iyo nzira, aramubona arihitira. Haza n’umulevi, na we aramubona arihitira. Nuko Umunyasamariya wari mu rugendo amugeze iruhande, aramubona amugirira impuhwe. Aramwegera, apfuka ibikomere bye amaze kubyomoza amavuta na divayi. Hanyuma amwuriza indogobe ye, amujyana ku icumbi, amwitaho. Bukeye afata amadenari abiri, ayaha nyir’icumbi, aramubwira ati ‘Umwiteho maze ibindi uzamutangaho, nzabikwishyura ngarutse.’ Muri abo uko ari batatu, uwo ukeka ko ari mugenzi w’uwaguye mu gico cy’abajura ni uwuhe?» Umwigishamategeko arasubiza ati «Ni uwamugiriye impuhwe.» Yezu aramubwira ati «Genda, nawe ugenze utyo.»


text:
Ibitekerezo ( 5 )
Nkange pfite imano yaba kubyina cyangwa kuririmba ariko habuze ubushobozi ngo tubashe kwiyerekana nkaba nabasabaga inkunga yanyu yaba arumuhanzi ushaka umubyinnyi yac ari guhangana mukubyina cyanga kurimba mwatubwira mubyemeye mwadushakira kuri îzi n’0727807560 murakoze
Mwiriwe batama nitwa patrick ndizihiwe niga s3 kukigo bita g.s nyagahandagaza jyiherereye muburasira zuba akarere kayonza umurenge gahini Nkange pfite imano yaba kubyina cyangwa kuririmba ariko habuze ubushobozi ngo tubashe kwiyerekana nkaba nabasabaga inkunga yanyu yaba arumuhanzi ushaka umubyinnyi yac ari guhangana mukubyina cyanga kurimba mwatubwira ndangije mbabwirango akazi keza mubyemeye mwadushakira kuri îzi n’0727807560 murakoze
mutugezeho uko pggss izagenda murakoze